**ЗАДАНИЕ**

**ЗА ОПРЕДЕЛЯНЕ НА ОБХВАТА И СЪДЪРЖАНИЕТО ПО ДОКЛАДА ЗА „СТРАТЕГИЧЕСКА ОЦЕНКА НА ОКОЛНАТА СРЕДА НА СТРАТЕГИЧЕСКИ ПЛАН НА ОСП ЗА ПЕРИОДА 2021 – 2027 Г.“**

(*съгласно чл.19а на Наредбата за условията и реда за извършване на екологична оценка на планове и програми и чл. 86, ал.3 на Закона за опазване на околната среда*)

**Възложител: Министерство на земеделието, храните и горите**

2021 г.

**СЪДЪРЖАНИЕ:**

[**I.** **ВЪВЕДЕНИЕ** 5](#_Toc89268290)

[***1.*** ***Обща информация*** 5](#_Toc89268291)

[***2.*** ***Цел на заданието за обхват и съдържание на оценката*** 13](#_Toc89268292)

[***3.*** ***Орган, отговорен за одобряването и орган по прилагането на плана, програмата и проекта*** 14](#_Toc89268293)

[***4.*** ***Консултации по заданието за определяне обхвата на оценката*** 14](#_Toc89268294)

[**II.** **ИНФОРМАЦИЯ ЗА КОНТАКТ С ВЪЗЛОЖИТЕЛЯ** 15](#_Toc89268295)

[***Име, седалище и единен идентификационен номер на юридическото лице:*** 15](#_Toc89268296)

[***Лице за контакт съобразно Договор за възлагане:*** 15](#_Toc89268297)

[**III.** **ЗАДАНИЕ ЗА ОПРЕДЕЛЯНЕ НА ОБХВАТА И СЪДЪРЖАНИЕТО НА ЕКОЛОГИЧНАТА ОЦЕНКА** 15](#_Toc89268298)

[***1.*** ***Описание на съдържанието на основните цели на СПОСП 2021-2027г. и връзка с други съотносими планове и програми*** 15](#_Toc89268299)

[**1.1.** **Основание за изготвяне на СПОСП 2021-2027г.** 16](#_Toc89268300)

[**1.2.** **Основни цели и съдържание на ОСП 2021 – 2027г.** 17](#_Toc89268301)

[**1.3.** **Интервенционна стратегия** 22](#_Toc89268302)

[**1.4.** **Обхват и времева рамка на Стратегическия план по ОСП 2021 – 2027г.** 24](#_Toc89268303)

[**1.5.** **Алтернативи за Стратегически план по ОСП 2021 – 2027 г.** 24](#_Toc89268304)

[**1.6.** **Връзка на Стратегическия план по ОСП 2021 - 2027 г. с други съотносими планове, програми и стратегии** 25](#_Toc89268305)

[***2.*** ***Текущо състояние на околната среда и евентуално развитие без прилагането на СПОСП 2021-2027г.*** 27](#_Toc89268306)

[**2.1.** **Текущо състояние на околната среда** 27](#_Toc89268307)

[***2.1.7.1.*** ***Флора и фауна*** 49](#_Toc89268308)

[***2.1.7.2.*** ***Защитени зони*** 50](#_Toc89268309)

[***2.1.7.3.*** ***Рамсарски места*** 53](#_Toc89268310)

[***2.1.7.4.*** ***Защитени територии*** 54](#_Toc89268311)

[***2.1.8.*** ***Културно-историческо наследство*** 55](#_Toc89268312)

[***2.1.9.*** ***Вредни физични фактори*** 55](#_Toc89268313)

[***2.1.10.*** ***Отпадъци*** 56](#_Toc89268314)

[***2.1.11.*** ***Население и човешко здраве*** 58](#_Toc89268315)

[***2.1.11.1.*** ***Демографско състояние. Брой и структура на населението*** 58](#_Toc89268316)

[***2.1.11.2.*** ***Заболеваемост и болестност*** 59](#_Toc89268317)

[***2.1.12.*** ***Материални активи и ресурсна ефективност*** 60](#_Toc89268318)

[**2.2.** **Евентуално развитие на околната среда без прилагането на СПОСП** 61](#_Toc89268319)

[***3.*** ***Характеристика на околната среда за територии, които вероятно ще бъдат значително засегнати с реализацията на СПОСП*** 63](#_Toc89268320)

[***4.*** ***Съществуващи екологични проблеми, установени на различно ниво, имащи отношение към СПОСП, включително отнасящите се до райони с особено екологично значение, като защитените зони по Закона за биологичното разнообразие*** 67](#_Toc89268321)

[***5.*** ***Цели на опазване на околната среда на национално и международно равнище, имащи отношение към ПТГС и ТСИМ и начин, по който тези цели и всички екологични съображения са взети под внимание при изготвянето на програмата*** 71](#_Toc89268322)

[***6.*** ***Вероятни значителни въздействия върху околната среда и човешкото здраве, в т.ч. и трансгранични въздействия върху околната среда в други държави*** 71](#_Toc89268323)

[***6.1.*** ***Методически подход*** 71](#_Toc89268324)

[***7.*** ***Мерки, предвидени за предотвратяване, намаляване и възможно най-пълно компенсиране на неблагоприятните последствия от осъществяването на СПОСП върху околната среда и човешкото здраве*** 74](#_Toc89268325)

[***8.*** ***Мотиви за избор на разгледаните алтернативи*** 75](#_Toc89268326)

[***9.*** ***Методи за извършване на екологичната оценка, използвана нормативна база и документи и трудности при събиране на необходимата за това информация*** 75](#_Toc89268327)

[***10.*** ***Мерки във връзка с наблюдението по време на прилагането на ПТГС и ТСИМ*** 77](#_Toc89268328)

[***11.*** ***Заключение на екологичната оценка*** 78](#_Toc89268329)

[***12.*** ***Справка за резултатите от проведените консултации в процеса на изготвяне на СПОСП и извършване на екологичната оценка*** 78](#_Toc89268330)

[***13.*** ***Нетехническо резюме на екологичната оценка*** 79](#_Toc89268331)

[***14.*** ***Приложения към доклада за екологична оценка*** 79](#_Toc89268332)

[***15.*** ***Проекто-съдържание на доклада за ЕО*** 79](#_Toc89268333)

[***Приложения към доклада за екологична оценка*** 82](#_Toc89268334)

**СПИСЪК НА ФИГУРИТЕ**

[*Фигура 1 Климатично райониране на Р България* 29](#_Toc89268335)

[*Фигура 2 Защитени зони по ЗБР* 53](#_Toc89268336)

[*Фигура 3 Рамсарски места* 53](#_Toc89268337)

[*Фигура 4 Защитени територии по ЗЗТ* 54](#_Toc89268338)

**СПИСЪК НА ТАБЛИЦИТЕ**

[*Таблица 1 Данни за защитените зони в Р България към 2021г.* 51](#_Toc89268339)

[*Таблица 2 Статистически данни за България – транспорт* 60](#_Toc89268340)

**АБРЕВИАТУРИ**

|  |  |
| --- | --- |
| **ОСП** | Обща селскостопанска политика |
| **ИАОС** | Изпълнителна агенция но околна среда |
| **МОСВ** | Министерство за опазване на околната среда и води |
| **МС** | Министерски съвет |
| **ЕС** | Европейски съюз |
| **РИОСВ** | Регионална инспекция по опазване на околната среда и води |
| **ЕО** | Екологична оценка |
| **ДОСВ** | Доклад за оценка на степента на въздействие |
| **СЕО** | Стратегическа екологична оценка |
| **НДСООС** | Национален доклад за състоянието и опазването на околната среда в Р България |
| **ДЕО** | Доклад за Екологична оценка |
| **ЗООС** | Закон за опазване на околната среда |
| **ЗВ** | Закон за водите |
| **ЗБР** | Закон за биологичното разнообразие |
| **ЗЗТ** | Закон за защитените територии |
| **ЗЗ** | Защитена зона /по смисъла на ЗБР/ |
| **ЗТ** | Защитена територия /по смисъла на ЗЗТ/ |
| **МЗ** | Министерство на здравеопазването |
| **НСИ** | Национален статистически институт |
| **ОС** | Оценка за съвместимост |
| **ИП** | Инвестиционно предложение |
| **НКЦ** | Недвижими културни ценности |
| **БДДР** | Басейнова дирекция „Дунавски район”, с център Плевен |
| **БДЗБР** | Басейнова дирекция „Западнобеломорски район“, с център Благоевград |
| **БДИБР** | Басейнова дирекция „Източнобеломорски район“, с център Пловдив |
| **БДЧР** | Басейнова дирекция „Черноморски район“, с център Варна |
| **ПОРН** | Предварителна оценка на риска от наводнения |
| **ССЗИСС** | Система за споделяне на знания и иновации и цифровизация в селското стопанство |
| **ЕЗФРС** | Европейски земеделски фонд за развитие на селските райони |
| **ПУДООС** | Предприятие за управление на дейностите по опазване на околната среда |
| **КМОГЕ** | Конференцията на министрите за опазване на горите в Европа |
| **ЕЗФГЗ** | Европейски фонд за гарантиране на земеделието |
| **ЗЗШОС** | Закона за защита от шума в околната среда |
| **НСИ** | Национален статистически институт |
| **КАВ** | Качество на атмосферния въздух |
| **МЗ** | Министерство на здравеопазването |
| **МЗХГ** | Министерство на земеделието, храните и горите |
| **МОСВ** | Министерство на околната среда и водите |
| **МРРБ** | Министерство на регионалното развитие и благоустройството |
| **ВЕЦ** | Водно електрическа централа |
| **СОЗ** | Санитарно охранителни зони |
| **ССА** | Селскостопанска академия |
| **НИМХ** | Национален институт по метеорология и хидрогеология |
| **ПАВ** | Полициклични ароматни въглеводороди |
| **ГМО** | Генетично модифицирани организми |
| **ПГ** | Парникови газове |
| **ПГЗ** | „потенциал за глобално затопляне“ |
| **БПК** | Биохимична потребност от кислород |
| **ВУЗ** | Висши учебни заведения |
| **ПУРБ** | План за управление на речните басейни |
| **ПУРН** | План за управление на риска от наводнения |
| **ФПЧ** | Фини прахови частици |
| **ХВП** | Хранително вкусова промишленост |
| **СК** | Стандарти за качество |
| **ХКП** | Химична потребност от кислород |

# **ВЪВЕДЕНИЕ**

1. ***Обща информация***

Заданието за обхват и съдържание на Доклада за "**Стратегическа оценка на околната среда на стратегически план по ОСП за периода** 2021-2027“ е изготвено в рамките на процедурата по екологична оценка, в изпълнение на изискванията на чл. 19а от Наредбата за условията и реда за извършване на екологична оценка на планове и програми. Заданието е съобразено с указанията в писмо на Министерство на околната среда и водите с изх. № ЕО-1/04.10.2021 г., с което Министърът на околната среда и водите е определил да се извърши задължителна екологична оценка на проекта на ОСП 2021 – 2027 г.

Проектът на Стратегически план по Общата селскостопанска политика (ОСП) за периода 2021 - 2027 г. е изготвен въз основа на изискванията и правилата, заложени в Дял III на Предложение за Регламент на Европейския парламент и Съвета за установяване на правила за подпомагане за Стратегическите планове, които трябва да бъдат изготвени от държавите членки по линия на Общата селскостопанска политика (стратегическите планове по ОСП) и финансирани от Европейския фонд за гарантиране на земеделието и от Европейския земеделски фонд за развитие на селските райони, и за отмяна на Регламент (ЕС) № 1305/2013 на Европейския парламент и на Съвета и Регламент (ЕС) № 1307/2013 на Европейския парламент и на Съвета.

Съгласно чл. 2, ал. 1 т. 1 от Наредбата за условията за реда за извършване на ЕО, извършването на ЕО е задължително за плановете и програмите, които се изискват по чл. 85, ал. 1 от ЗООС, каквато именно е и ОСП 2021-2027г. За планове, попадащи в обхвата на ЗООС, оценката за съвместимост по смисъла на Закона за биологичното разнообразие се извършва чрез процедурата по екологична оценка. „*Стратегически план по ОСП за периода 2021 - 2027 г*.“ се одобрява от МС на Република България, във връзка с което, на основание чл. 4, т. 1 от Наредбата за ЕО, компетентен орган за процедурата по ОС за плана е министърът на околната среда и водите. Отговорен орган за прилагане на плана е Министерството на земеделието и храните, подпомагано от Областните дирекции „Земеделие“ и техните звена на общинско ниво. В ОСП се предвижда участие по отделни интервенции и на Национална служба за съвети в земеделието, Селскостопанска академия (ССА), висши учебни заведения (ВУЗ), професионални гимназии в областта на селското и горско стопанство, частни обучаващи организации, браншови организации, вкл. в областта на дигитализацията, земеделски стопани, в т.ч. групи/организации на производители, преработвателни предприятия в областта на ХВП, горски стопани, звено за управление на ОСП мрежа, оперативни групи в рамките на Европейското партньорство за иновации и други. По линия на определени интервенции, са налице изисквания за участващите инвестиционни проекти да са преминали съответните процедури по ЗООС (Екологична оценка/преценка, Оценка за въздействие върху околната среда/преценка, Оценка за съвместимост/преценка или отсъствие на такива), като условие за тяхното участие като бенефициенти. Предвидени са и специфични интервенции, пряко свързани с опазването на околната среда.

В изпълнение на разпоредбите на чл. 155, ал. 1, т. 23 от *Закона за водите*, с  
изх. № ПУ-01-696(1)/31.08.2021 г. на Басейнова дирекция „Дунавски район“ е изразено становище, съгласно което:

* Проектът на *„Стратегически план**по ОСП за периода**2021-2027“* е допустим спрямо целите за опазване на околната среда и мерките за постигане добро състояние на водите заложени в *Плана за управление на речните басейни* (ПУРБ 2016 - 2021 г.);
* Проектът на *„Стратегически план**по ОСП за периода**2021-2027“*е допустим спрямо *Плана за управление на риска от наводнения* (ПУРН 2016 - 2021 г.). Целите на плана не са в противоречие с мерките в *Програмата от мерки за намаляване на риска от наводнения*;
* Реализирането *„Стратегически план**по ОСП за периода**2021-2027“* няма да окаже значително въздействие върху водите и зоните за защита на водите, при условие, че се спазват планираните мерки в действащите ПУРБ и ПУРН на Дунавския район, както и законовите изисквания.
* Периодът на действие на Стратегическия план на действие е в съответствие е многогодишната финансова рамка за периода 2021 - 2027 г. на ОСП на ЕС и в тази връзка плана ще съвпадне с прилагането ПУРБ и ПУРН в Дунавски район с период на действие 2022 - 2027 г. Реализацията на проекти и намерения, които предвиждат ползване и/или водовземане от повърхностни и подземни води произтичащи от прилагането на стратегическия план ще бъдат съгласувани самостоятелно за допустимост спрямо екологичните цели и плануваните мерки за постигане добро състояние на водите в ПУРБ, както и спрямо целите на управлението на риска от наводнения и предвидените мерки в ПУРН за съответния период на действие.

С писмо изх. № П-02-179(1)/10.09.2021г. на Басейнова дирекция „Източнобеломорски район“ е изразено становище, съгласно което:

* *„Стратегически план**по ОСП за периода**2021-2027“* е допустим от гледна точка на ПУРБ и ПУРН на Източнобеломорски район (2016-2021г.), ЗВ и подзаконовите актове към него, при условие че се спазват заложените мерки в Програмите от мерки и Становищата по екологична оценка на действащите ПУРБ и ПУРН на Източнобеломорски район;
* Забраните, ограниченията и изискванията, регламентирани в ЗВ и подзаконовите актове към ЗВ. реализацията на *„Стратегически план**по ОСП за периода**2021-2027“* не следва да окаже значимо негативно въздействие върху водите и водните екосистеми, при спазване на забраните и ограниченията, свързани с действащата нормативна уредба както и при съобразяване с действащите планове за управление, ПУРБ и ПУРН;
* За представения *„Стратегически план**по ОСП за периода**2021-2027“* чл. 93, ал. 9. т. 3 от ЗООС е неприложим.

С писмо изх. № П-01-259(1)/15.09.2021 г Басейнова дирекция „Западнобеломорски район“ е изразено становище, съгласно което Проектът на СПОСП е допустим с ПУРБ на ЗБР (2016-2021) и ПУРН на ЗБР (2016-2021), при условие, че:

* Се спазват разписаните мерки в ПУРБ на ЗБР (2016 -2021), описани в т.4 и мерките, разписани в ПУРН на ЗБР (2016-2021), разгледани в т.5 от изразеното становище;
* Се спазват законовите изисквания, описани в т. 6 от становището;
* Не се нарушават поставените цели за повърхностните и подземните водни тела и зоните за зашита на водите в териториалния обхват на ЗБР.

С писмо изх. № 04-01- 980/14.09.2021 г. Басейнова дирекция „Черноморски район“, съгласно което Проектът на Стратегически план на ОСП за периода 2023г.-2027г. очертава основната рамка, целите и приоритетите, които следва да подпомогнат сектор „Земеделие“ в България. На този етап същността и степента й на детайлност не са обвързани с конкретни инвестиционни предложения. Конкретните дейности и инвестиционни предложения, произтичащи от прилагането на програмата, следва да бъдат представяни в БДЧР за изразяване на становище за допустимост спрямо действащия към момента ПУРБ за ЧРБУ.

Съобразно степента на детайлност на представения проект, Стратегическия план на OCП за периода 2023г.-2027г., е допустим спрямо ПУРБ 2016-2021 г., при спазване на мерките, отнасящи се до конкретни инвестиционни предложения/дейности и законовите изисквания, посочени в становището.

Проектът на Стратегическия план на ОСП за периода 2023г.-2027г.. е допустим спрямо ПУРН 2016-2021 г., при спазване па мерките, отнасящи се до конкретни инвестиционни предложения/дейности и законовите изисквания посочени в становището.

Съгласно писмо на Компетентния орган (МОСВ) с изх. № ЕО-1/04.10.2021 г, на основание чл. 36, ал. 3 от Наредбата за ОС, въз основа на критериите по чл. 16 от същата е направена преценка за вероятната степен на отрицателно въздействие, според която проекта на *„Стратегически план**по ОСП за периода**2021-2027“* **има вероятност да окаже значително отрицателно въздействие** върху природни местообитания, популации и местообитания на видове, предмет на опазване в защитени зони от екологичната мрежа Натура 2000, поради следните мотиви:

* Стратегическият план за развитието на земеделието и селските райони (2023-2027 г.) е основен програмен документ, разработен в съответствие с Предложение за Регламент на Европейския парламент и на Съвета за установяване на правила за подпомагане на стратегическите планове, които трябва да бъдат изготвени от държавите членки по линия на ОСП. Стратегическият план по своята същност съдържа основните цели и насоки на ОСП на национално ниво. Постигането на тези цели предполага реализация на множество планове, програми, проекти и инвестиционни предложения с възможни преки и косвени отрицателни въздействия върху защитени зони за опазване на природните местообитания и на дивата флора и фауна и за опазване на дивите птици, както следва:
* увреждане, унищожаване и загуба на природни местообитания и местообитания на видове, включително птици, предмет на опазване в защитените зони, в резултат от изпълнението на настоящите дейности по програмата и бъдещите интервенции (съхраняване на ландшафта и подобряване на благоприятния статус на пасищата; поддържане на подходящ баланс на земеделските площи според вида на земеползване; насърчаване на практики за справяне с генетична ерозия и неместни видове - инвазивни и чужди видове; подобряване на биоразнообразиего в горите; намаляване на емисиите на парникови газове от селското стопанство; увеличаване на органичния въглерод в почвата; увеличаване т;а производството на енергия от възобновяеми източници от селското стопанство; селекция на култури и разработване на култури, приспособими към климата; намаляване на емисиите от амоняк във въздуха; ефективно оползотворяване на биомаса с животински произход; устойчива употреба на препарати за растителна защита, минерални и органични торове; подобряване на публичната инфраструктура и технико-комуникационните системи в селските райони; стимулиране на нови производства в областта на биоикономиката и кръговата икономика и др.);
* фрагментация на ириродни местообитания и местообитания на видове или популацията на видовете, предмет на опазване в защитените зони, от реализирането на интервенциите;
* трансформация на природни местообитания и местообитания на видове, включително птици, поради навлизане на неместни видове - инвазивни и чужди видове;
* трайна промяна на ключови елементи на защитените зони, както и на ландшафта;
* промяна на природозащитно състояние на местообитания: загуба/влошаване на природни местообитания к местообитания на видове;
* различно по продължителност и интензитет безпокойство на опазваните животни при изпълнението на интервенциите, изразяващо се в прогонването от местообитанията им; ‘
* промени във видовия състав, числеността .и структурата на популациите на опазваните видове (растения и животни), както поради пряко унищожаване на екземпляри, така и косвено поради изменения в местообитанията им;
* на засегнатите местообитания и видове;
* бариерен ефект при различни типове миграционни придвижвания (хранителни, размножителни, сезонни, вертикални и хоризонтални) и прекъсване на биокоридори;
* Проявлението на посочените по-горе отрицателни въздействия са предпоставка за възможно нарушаване на целостта на защитените зони и до прекъсване на функционалните връзки между тях, до забавяно/възпрепятстване на постигането на консервационните и реставрационни цели на зоните;
* Възможни са кумулативни въздействия върху защитените зони и предмета на опазване в тях в резултат от сумарното въздействие на прилагащата се програма за развитие на селските райони и на предложените в сгратегическия план интервенции;

С оглед на това и съгласно чл. 34 , ал. 4 от Наредбата за ОС към Доклада по ЕО като отделно приложение следва да се включи Доклад за оценка на степента на въздействие /ДОСВ/ на *„Стратегически план**по ОСП за периода**2021-2027“* върху защитени зони. При разработването на ДОСВ да се има предвид следното:

*1. Докладът да следва структурата, посочена в чл. 23, ал. 2 от Наредбата за ОС.*

*2. Описание и оценка на настоящото състояние на защитените зони, въз основа на количествен анализ на усвоените/увредените територии, чрез описание и оценка на всички планове, програми, проекти или инвестиционни предложения, изпълнени през предходния програмен период 2014 - 2020 г. на база съгласуваната Програма за развитие на селските райони (ПРСР). По отношение на ПРСР 2014 - 2020 г. е необходимо да се представят прилаганите мерки за околната среда, опазването на биоразнообразието и екосистемите и смекчаване на климатичните промени, включени в програмата. Да се изясни връзката между ОСП и целите за защита, опазване и поддържане на видове, включително птици и природни местообитания, както и резултатите постигнати в края на програмния период.*

*В последните години сме идентифицирали съществени проблеми с прилагането и изпълнението на мярка 10 „Агроекология и климат“ от ПPCP 2014 - 2020 г. - направление „Опазване на застрашени от изчезване местни животни”, направление „Традиционни практики за сезонна паша на животните (пасторализъм)” и направление ”Възстановяване и поддържане на затревени площи с висока природна стойност (ВПС)”. Редица научни публикации отбелязват, че алпийските и субалпийските пасища са с ниска производителност; има ясни симптоми на прекомерна паша на практически всички места, подходящи за паша; ефектът е силен, доколкото популациите на някои чувствителни видове са застрашени от изчезване, замърсяване на водата и ерозия. Високата концентрация на животински единици на хектар води до видима промяна в растителността в резултат на пренасищане с говеда е придружена от утьпкване, обедняване и интензивно отглеждане от Rumex alpinus, Veratrum lobelianum и Verbascum longifolius. Пашата около езерата, води до еутрофикация на водите, нашествие на плевели и/или вторична сукцесия, развитие на вторична дървесна- и храстова растителност в пасищата. Основният извод е, че като цяло ефектът от подмярката е по-скоро отрицателен, отколкото положителен и следва да бъде оценен.*

*Налице е и значителна загуба на земеделски земи с висока природна стойност и традиционни ландшафти, в следствие на промяна в начина на трайно ползване на земята, разораване, залесяване, отводняване и др. (Данните от националното докладване но чл. 17 от Директивата за местообитанията и по чл. 12 от Директивата за птиците показват тенденция за влошаване на състоянието на природните местообитания и видове в земеделските земи. Настоящите земеделски практики са определен и като една от големите заплахи за тях. Справянето с тези предизвикателства налага прилагането на устойчиви земеделски практики с цел намаляване на натиска върху екосистемите и присъщото им биологично разнообразие. Гореописаните проблеми и заплахи следва да се анализират като се измери ефекта на подпомагането върху състоянието на местообитанията и видовете от мрежата Натура 2000. ^ ,*

*3. Да се идентифицират и анализират видовете въздействия върху структурата, функциите и природозащитните цели на защитените зони, които ще бъдат повлияни от реализирането на заложените в плана интервенции. Анализът следва да представи как про1рамите за подкрепа на земеделските стопани в България са отговорили на нуждите от поддържане- и опазване на биоразнообразието и как конкретните заплахи, произтичащи от прилагането на определени земеделски и горски практики са адресирани в програмите за подкрепи. Анализът би могъл да проследи измененията и да анализира тенденциите и заплахите по отношение на опазването на околната среда и биологичното разнообразие, включително смекчаване, на климатичните промени, породени от влиянието на земеделието в България по отношение на прилаганите методи и земеделски практики, и горското стопанство.*

*4. Да се извърши анализ и оценка на потенциала на горските територии в България от гледна точка на възможностите за залесяване на земеделски и неземеделски територии и да се предложат мерки, гарантиращи опазването на горските местообитанията, предмет на опазване в защитените зони. За да се постигне измеримо подобрение на природозащитното състояние на биологичните видове и местообитания в сравнение с предходния период, зависещи или повлияни от горското стопанство, а също и на екосистемните услуги, които горите предоставят. Да се разгледат и други аспекти от необходимостта за устойчиво управление на горите с цел подобряване на устойчивостта към големи природни нарушения и/опазване на горското биологично разнообразие. Увеличаване на залесените площи не е единствения подход за опазване на горското биологично разнообразие и стимулиране на екосистемните услуги, предоставяни от горите. По-скоро да се анализира необходимостта от засилване прилагането на устойчиви лесовъдски практики, адресирани към повишаване устойчивостта на горите към климатични изменения и за опазване на биоразнообразието, в т.ч. подобряване/възстановяване на природозащитното състояние на горски местообитания, трансформация на издънкови гори в семенни, залесяване с типични видове и премахване на инвазивни видове, увеличаване на площта на горите във фаза на старост.*

*5. В Стратегическият план не са предвидени мерки за опазване на птиците, включително за червеногушата гъска, но при анализа и оценката на въздействията би следвало да се вземат предвид поети ангажименти от Република България за съобразяване с Решението на Съда на Европейски^ съюз от 14 януари 2016 г. по дело С- 141/14, както и препоръката № 200 (2018) на Постоянния комитет към Бернската конвенция за изпълнение на Мярка 7.1,1.1.1 в раздел „Земеделие“ на Плана за действие за опазването на Червеногушата гъска (BRANTA RUFICOLLIS), който предвижда „запазване и финансово осигуряване на подмярката за опазване на хранителните местообитания на червеногушата' гъска като част от направление „Поддържане на местообитанията на защитените птици видове в обработваеми земи с орнитологично значение“ по мярка 10“ Агроекология и климат“.*

*В случай на констатирани отрицателни въздействия върху защитените зони за птиците, да се предложат смекчаващи мерки за предотвратяване, намаляване и възможно най-пълно отстраняване на неблагоприятните въздействия.*

*6. Да се предложат смекчаващи мерки за предотвратяване, намаляване и възможно най- пълно отстраняване на неблагоприятните въздействия от прилагането на интервенциите на плана за всяка защитена зона. В случай на констатирани отрицателни въздействия върху защитени зони, да се проучат, анализират, оценят и препоръчат' алтернативни решения (по смисъла на § 3, т, 7 и т. 8 от Допълнителните разпоредби на Наредбата за ОС).*

*7. Да бъде извършен анализ относно въздействията от прилагането на плана върху всички зони, като в случай, че за някоя от тях няма да има въздействие, следва това да бъде включено в мотивираните заключения по чл. 22 от Наредбата за ОС.*

*8. Да бъде извършена оценка на очакваните „кумулативни въздействия" по смисъла на § 3, т. 10 от Допълнителните разпоредби на Наредбата за ОС върху затцитените зони и предмета на опазване в тях в резултат от сумарното въздействие на .интервенциите на плана. s*

*9. Да се проучат и представят възможности за прилагане на компенсиращи' мерки по смисъла на чл. 34 от ЗБР при установено .наличие на обстоятелства по чл. 33 от същия.*

*10. Да се приложи актуален .картер материал, включително и във формат ESRI shape file или ESRI fllegeodatabase в коордцшатпа система WGS84 UTM 35N, който да визуализира разпространението на допустимите за подпомагане' площи по видове земеползване в Натура 2000 и ЗТ.*

*11. За определяне на степента на въздействие на плана да бъдат използвани количествени оценки, за очакваните загуби или влошаване на състоянието на местообитания (площ) и видове (численост и плътност на популациите), предмет на опазване в защитените зони спрямо представеността на местообитанията и видовете в съответните защитени зони и в мрежата от защитени зони като цяло съгласно чл. 32, ал, 2 от ЗБР. В случаите, когато това не е възможно, оценката да бъде извършена въз основа на принципа „най-лошия вероятен сценарий"*

*12. Бихме искали да обърнем внимание и на факта, че е разработена и се съгласува с МЗХГ Национална рамка за приоритетни действия (НРПД) по Натура 2000 за периода 2021 - 2027 г. Разписани са мерките и целите за поддържане и/или възстановяване на видове и природни местообитания, както и необходимите средства за тяхното изпълнение. Съгласно указанията на ЕК НРПД се базира на екосистемния подход, като се гарантира пълна съгласуваност между посочените в нея приоритетни мерки и финансиращите програми, включително подпомагането по линия на ОСП в държавите-членки. В ИРПД са планирани активни мерки за екосистемите» влияещи се от прилагането на земеделски дейности.*

*С оглед на разпоредбите 'на член 6, параграф 1 от Директивата за местообитанията - „Държавите-членки определят необходимите консервационни мерки, които при необходимост включват подходящи планове за управление, специално разработени за териториите или включени в други развойни планове, и подходящи мерки от правно, административно и договорно естество, които да отговарят на екологичните изисквания на типовете естествени местообитания от приложение I и видовете от приложение II, срещащи се в тези райони и чл. 6, параграф 2 от същата директива, а именно: „държавите-членки вземат подходящи мерки за предотвратяване в специалните защитени територии па влошаването на състоянието на естествените местообитания на видовете, както и обезпокояване на видовете, за които са определени териториите, доколкото това обезпокояване може да има значително въздействие с оглед, на целите на настоящата директива" е наложително включването на такива мерки в Стратегическия план за развитие на земеделието и селските райони. •*

*Оценката трябва да бъде възложена на колектив от експерти, отговарящи на изискванията на чл. 9, ал. 1 от Наредбата за ОС, с компетентност в зависимост от целите и предмета на опазване в защитените зони.*

*Съгласно разпоредбите на чл. 36, ал. 6, т. 4 от Наредбата за ОС, подробна информация и публичен достъп до данните за защитените зони, процедурите за оценка съвместимост и свързани с тях документи са налични на интернет страницата на МОСВ - ПРИРОДА/Натура 2000/Натура 2000 в България/Информационна система за защитените зони от екологичната мрежа Натура 2000* [*http://www.natura2000.moew.government.bg*](http://www.natura2000.moew.government.bg)*, където има и данни за видовете и местообитанията, предмет на опазване в защитените зони, която трябва да бъде използвана от експертите, изготвящи ДОСВ.*

*ДОСВ следва да бъде представен в един екземпляр на хартиен и два екземпляра на електронен носител за оценка на неговото качество на основание чл. 24, ал.1 от Наредбата за ОС*.“

1. ***Цел на заданието за обхват и съдържание на оценката***

Предложението на Европейската комисия за бъдещата ОСП има за цел да стимулира развитието на устойчив и конкурентоспособен селскостопански сектор, който може да допринесе значително за постигане на целите на Европейския зелен пакт, по-специално по отношение на „Стратегията от фермата до трапезата“ и „Стратегията за биологичното разнообразие“.

***Предложенията са насочени по-конкретно към:***

* Осигуряване на справедливи условия и стабилно икономическо бъдеще за земеделските стопани, чрез насърчаване развитието на интелигентен, устойчив и диверсифициран сектор на селското стопанство и гарантиране на продоволствената сигурност;
* Определяне на по-амбициозни цели за действия в областта на околната среда и климата, чрез подкрепа на грижите за околната среда и действията в областта на климата, което да допринася за постигане на целите на Съюза, свързани с околната среда и климата;
* Запазване на централното място на селското стопанство в европейското общество, чрез укрепване на социално-икономическата структура на селските райони.

Заданието за обхват и съдържание на ЕО има за цел:

* Да представи в достатъчна степен обхвата (район на въздействие) и насоките за развитие в Стратегически план по ОСП за периода (СПОСП) 2021-2027г., с което да се определи обхвата, вида и периода за поява на възможните въздействия;
* Да се определи в обхвата на СПОСП актуалното състояние (към 2020 г.) на околната среда по компоненти и фактори и да се идентифицират екологичните проблеми по всеки един от тях и в цялост, които да се разгледат в ЕО;
* Да се изведат определящите показатели за качеството на околната среда, които ще са ръководещи в процеса на разработване на ЕО;
* Да се определят методите за оценка на всяко едно от въздействията – както положителните, така и отрицателните въздействия;
* Да се определи метод за оценка на предложените в СПОСП алтернативи, като в ЕО се разгледа и “нулевата алтернатива” и се подкрепи алтернативата, която има приемливи екологични въздействия и е реално осъществима;
* Да се разграничат по време мерките, които ще се разглеждат в ЕО по време на планиране и прилагане на СПОСП.

Обхватът на заданието е съобразен с характера, предмета и предвижданията на Стратегическия план по ОСП и припокрива изискванията на чл. 86, ал. 3 от ЗООС, които касаят съдържанието на Доклада за екологична оценка, посочени в писмо с изх. № ЕО-1/04.10.2021 г., на МОСВ.

***Целта*** *на настоящото* ***Задание за обхват и съдържание на ДЕО*** *е да предложи обхват и съдържание на ДЕО, по които заинтересованите страни могат да направят предложения, бележки и препоръки. Получените становища ще бъдат отразени/изпълнени при изготвянето на ДЕО, с което ще се гарантира постигането на целите на процедурата по ЕО за интегриране на екологичните съображения в проекта на Стратегическия план и опазването на околната среда и човешкото здраве при прилагането им.*

1. ***Орган, отговорен за одобряването и орган по прилагането на плана, програмата и проекта***

Стратегически план по ОСП за периода (СПОСП) 2021-2027г. ще бъде одобрен от Министерския съвет на Република България, предвид което на основание член 4, т. 1 от Наредбата за ЕО, както и чл. 4, т. 2 от същата наредба във връзка с чл. 10, ал. 2, т. 4 от ЗООС, компетентен орган за провеждане на процедурата по екологична оценка (ЕО) е министърът на околната среда и водите.

Процедурата по ЕО се съвместява изцяло с действащите процедури за изготвяне и одобряване на СПОСП 2021-2027, като екологичната оценка се извършва едновременно с изготвянето на Плана. Становището по екологична оценка е задължително условие за последващото одобряване на СПОСП. Органите, отговорни за одобряване и прилагане на Плана е необходимо да се съобразяват със становището по ЕО и с поставените в него условия, мерки и ограничения.

По отношение приложението на Стратегическия план, основен орган по  
прилагането му е Министерството на земеделието, храните и горите, подпомагано от Областните дирекции „Земеделие“ и техните звена на общинско ниво.

1. ***Консултации по заданието за определяне обхвата на оценката***

Съгласно чл. 19a от Наредбата за условията и реда за извършване на екологична оценка на планове и програми, възложителят възлага изготвянето на задание за определяне обхвата на оценката, по което провежда консултации с:

* Компетентния орган по чл.4 от Наредбата за условията и реда за извършване на екологична оценка на планове и програми;
* Съответните специализирани компетентни органи по чл. 13, ал. 1 относно съдържанието и обхвата на оценката на здравно-хигиенни аспекти на околната среда и риска за човешкото здраве;
* Други специализирани ведомства и заинтересованата общественост съгласно схемата по чл. 19, ал. 3 от Наредбата за условията и реда за извършване на екологична оценка на планове и програми.

Получените в резултат на консултациите по Заданието становища ще бъдат съобразени при изготвяне на доклада за ЕО.

В Приложение №….. е представена и *Схема за провеждане на консултации по ЕО, в т.ч. определяне на обхвата и съдържанието на ЕО с обществеността, заинтересованите органи и специализираните ведомства* и информация за организацията на съвместяване на процеса на планиране и основните процедурни етапи на ЕО за взаимодействие на екипите по разработване на СПОСП и доклада за ЕО. *В схемата се съдържа Списък на засегнатите и заинтересованите страни за провеждане на консултации по Заданието за обхват и съдържание и ДЕО*

1. **ИНФОРМАЦИЯ ЗА КОНТАКТ С ВЪЗЛОЖИТЕЛЯ**

***Име******, седалище и единен идентификационен номер на юридическото лице:***

Проф. д-р Христо Бозуков, Министър на земеделието, храните и горите

Телефон: 02 985 11 354

Факс: 02 981 94 23

Ел. поща: [minister@mzhg.government.bg](mailto:minister@mzhg.government.bg)

*Пълен пощенски адрес:*

гр. София бул. „Христо Ботев”№ 55

***Лице за контакт съобразно Договор за възлагане:***

Татяна Петрова – Секретар на Комисията за управление и контрол на проекта

Отдел „Програмиране, планиране, наблюдение и техническа помощ“

Дирекция „Развитие на селските райони“

Министерство на земеделието, храните и горите

e-mail: TPPetrova@mzh.government.bg

Тел. (02) 985 11 590

1. **ЗАДАНИЕ ЗА ОПРЕДЕЛЯНЕ НА ОБХВАТА И СЪДЪРЖАНИЕТО НА ЕКОЛОГИЧНАТА ОЦЕНКА**

Заданието за определяне на обхвата и съдържанието на ДЕО е изготвено при съобразяване на изискванията на чл. 86, ал. 3 от *Закона за опазване на околната среда* и указанията в писмо на МОСВ с изх. № ЕО-1/04.10.2021 г*.*

**Докладът за екологична оценка (ДЕО) ще бъде изготвен в следните обхват и съдържание:**

1. ***Описание на съдържанието на основните цели на СПОСП 2021-2027г. и връзка с други съотносими планове и програми***
   1. **Основание за изготвяне на СПОСП 2021-2027г.**

Проектът на СПОСП 2021-2027г. е разработен в съответствие с Предложението за Регламент на Европейския парламент и на Съвета за установяване на правила за подпомагане на Стратегическите планове, които трябва да бъдат изготвени от държавите членки по линия на Общата селскостопанска политика и финансирани от Европейския фонд за гарантиране на земеделието (ЕФГЗ) и Европейския земеделски фонд за развитието на селските райони (ЕЗФРСР) и за отмяна на Регламент (ЕС) №1305/2013 на Европейския парламент и на Съвета и Регламент (ЕС) №1307/2013 на Европейския парламент и на Съвета.

Предложението на Европейската комисия за бъдещата ОСП има за цел да стимулира развитието на устойчив и конкурентоспособен селскостопански сектор, който може да допринесе значително за постигане на целите на Европейския зелен пакт, по-специално по отношение на „Стратегията от фермата до трапезата“ и „Стратегията за биологичното разнообразие“. Предложенията са насочени по-конкретно към:

* Осигуряване на справедливи условия и стабилно икономическо бъдеще за земеделските стопани, чрез насърчаване развитието на интелигентен, устойчив и диверсифициран сектор на селското стопанство и гарантиране на продоволствената сигурност;
* Определяне на по-амбициозни цели за действия в областта на околната среда и климата, чрез подкрепа на грижите за околната среда и действията в областта на климата, което да допринася за постигане на целите на Съюза, свързани с околната среда и климата;
* Запазване на централното място на селското стопанство в европейското общество, чрез укрепване на социално-икономическата структура на селските райони.

Проектът на Стратегическият план на ОСП за България е създаден въз основа на цели в социалната, екологичната и икономическата сфера, като се насочват усилията в постигането на деветте специфични цели на ОСП. Тези цели следва да се допълват с между секторната цел за модернизиране на сектора, чрез стимулиране и споделяне на знанията, иновациите и цифровизацията в селското стопанство и селските райони и насърчаване на използването им в по-голяма степен.



Преходът към политика, ориентирана в по-голяма степен към качеството на изпълнението, изисква установяването на стабилна рамка за качеството на изпълнението, която въз основа на набор от общи показатели ще позволи на Комисията да извършва оценка и да наблюдава качеството на изпълнението на политиката на нивото на държавите членки.

* 1. **Основни цели и съдържание на ОСП 2021 – 2027г.**

Проектът на Стратегически план по ОСП за периода 2021-2027 се базира на десет основни цели, определени в плана като „специфични цели“. Постигането на всяка една от тях се свързва с необходимостта, предварително дефинирани към тях, а те от своя страна – чрез интервенциите заложени в плана. От своя страна интервенциите създават рамка за реализиране на конкретни инвестиционни предложения на местно ниво.

**Основните специфични цели са:**

***Специфична цел №1****:* ***Подпомагане на достатъчно надеждни земеделски доходи и устойчивост в целия ЕС с цел подобряване на производствената сигурност.***

*Потребности:*

* Сближаване на доходите на земеделските стопани със средното равнище на доходите в другите сектори на икономиката;
* Повишаване на ефективността на подкрепата на земеделските стопанства;
* Увеличаване на икономическия потенциал на малките и средните стопанства;
* Увеличаване на икономическия потенциал на зеленчуци, трайни насаждения и тревопасни животни;
* Укрепване жизнеспособността на земеделските стопанства в районите с природни и други ограничения;
* Адаптиране на системата за използването на трансфера на знания към нуждите на земеделските стопанства, включително свързани с възможностите за внедряване на иновации и цифрови технологии, и иновациите в селското стопанство с оглед повишаване на тяхната доходност;
* Надграждане и диверсификация на системата за управление на риска в земеделието;
* Оптимизиране на възможностите за напояване за намаляване на негативните последици от проявлението на природно-климатичните рискове и увеличаване на добивите.

***Специфична цел №2: Засилване на пазарната ориентация и повишаване на конкурентоспособността, включително поставяне на по-голям акцент върху научните изследвания, технологии и цифровизация.***

*Потребности:*

* Повишаване на конкурентоспособността на стопанствата в секторите  
  производство на зеленчуци, плодове, мляко и месо от преживни животни, които са със стопанско значение за страната;
* Подобряване на производителността и добивите на малки и средни стопанства в секторите на селското стопанство, осигуряващи продукти с по-висока добавена *стойност*;
* Ускоряване на модернизацията и технологичното обновяване на малките и *средни* стопанства, включително чрез технологии, постигащи по-високи екологични стандарти и водещи до сравнителни пазарни предимства;
* Повишаване на ефективността, подобряване на пазарната *ориентация* и  
  реализацията на по-висока добавена стойност в малките стопанства;
* Повишаване на износа на селскостопански продукти с по-висока *добавена* стойност;
* Модернизация и внедряване на иновации и цифровизация в устойчиви стопанства, насърчаване на връзките между производителите и науката и създаване на условия за обмен на знания и иновации;
* Гарантиране на по-добри условия за устойчиво развитие на сектора на  
  пчеларството и повишаване на доходите, чрез модернизация на стопанствата,  
  използване на цифровизацията, както и по-широко Прилагане на подвижното  
  пчеларство;
* Повишаване на конкурентоспособността на производителите и преработвателите в лозаро-винарския сектор, модернизация на стопанствата и предприятията за производство на вино. Стимулиране на експортната ориентация и подобряване на структурата в сектора.

***Специфична цел №3: Подобряване позицията на земеделските стопани във веригата на стойността.***

*Потребности:*

* Повишаване на нивото на организираност на земеделските производители;
* Подобряване пазарния достъп на малките земеделски стопанства;
* Допълване и подобряване на регулацията на директните продажби;
* Разширяване и развитие на мерките и механизмите за борба с нелоялните  
  търговски практики;
* Засилване на контрола над вноса на суровини;
* Осигуряване на необходимото количество и качество на местни суровини за по-пълно използване на капацитета на предприятията от ХВП;
* Повишаване на добавената стойност и ефективността на предприятията от ХВП.

***Специфична цел №4: Принос за смекчаване последиците от изменение на климата и за адаптация към него, както и за устойчива енергия.***

*Потребности:*

* Намаляване на емисиите на парникови газове от селското стопанство;
* Увеличаване на органичния въглерод в почвата;
* Увеличаване на производството на енергия от възобновяеми източници от  
  селското стопанство;
* Селекция на култури и разработване на култури, приспособени към климата;
* Намаляване на емисиите от амоняк във въздуха;
* Ефективно оползотворяване на биомаса с животински произход.

***Специфична цел №5: Насърчаване на устойчивото развитие и ефективно управление на природните ресурси като вода, почва и въздух***

*Потребности:*

* Поддържане на подходящ баланс на земеделските площи според вида на земеползване и поддържане на разнообразие на културите;
* Подобряване на качеството на почвите чрез продължаване на усилията по  
  ограничаване на процесите на водна и ветрова ерозия;
* Поддържане на добър баланс на запасеност на почвите с органично вещество;
* Продължаване на нисък азотен и фосфорен отпечатък в почвите;
* Продължаване на прилагане на оптимизирана и устойчива употреба на ПРЗ, минерални и органични торове с цел опазване на водите.
* Намаляване на емисиите на амоняк от селското стопанство.

***Специфична цел № 6: Принос за защита на биологичното разнообразие, подобряване на екосистемните услуги и опазване на местообитанията и ландшафта.***

*Потребности:*

* Опазване и подобряване на природозащитното състояние на естествените, местообитания и на дивата флора, и фауна от Европейски интерес;
* Опазване и подобряване на природозащитното състояние на видове птици, свързани с обработваеми земи и тревни площи в земеделските земи;
* Съхранение на ландшафта и подобряване на благоприятния статус на пасищата;
* Извършване на земеделска дейност в райони с природни и други специфични ограничения;
* Насърчаване на практиките за биологично земеделие;
* Насърчаване на практики за справяне с генетична ерозия и неместни видове -  
  Инвазивни и Чужди видове (ИЧВ);
* Запазване и подобряване на генетичното разнообразие в животновъдството и  
  растениевъдството в селското стопанство;
* Подобряване на опрашителиия потенциал на екосистемите и наличието на  
  подходящите растения;
* Опазване и подобряване на биоразнообразието в горите;
* Обучения, свързани с качеството на изпълнение, с оглед опазване на околната среда и климата, и биоразнообразието.

***Специфична цел №: 7 Привличане на млади фермери и улесняване на развитие на бизнеса в селските райони***

*Потребности:*

* Ускоряване на модернизацията на земеделските стопанства на младите стопани;
* Увеличаване на подкрепата на младите стопани и на фермерския доход и  
  улесняване стартирането на стопанство;
* Повишаване на професионално-квалификационното равнище на мениджърите и останалите заети в отрасъла;
* Намаляване на диспропорциите в земеделската заетост на младите стопани между различните райони и аграрни сектори;
* Улесняване развитието на стопанска дейност в селските райони, създаване и  
  подпомагане на стартирането на стопански и неземеделски дейности;
* Стимулиране на иновативни или технологично интензивни производства и  
  развиване на дейности в секторите на индустрията и на информационните услуги, които да допринасят за повишаване на добавената стойност.

***Специфична цел № 8: Насърчаване на заетостта, растежа, социалното приобщаване и местното развитие в селските райони, включително биоикономиката и устойчиво горско стопанство.***

*Потребности:*

* Диверсификация на икономическата дейност. Стимулиране на нови производства в областта на биоикономиката и кръговата икономика, които да бъдат насочени към сектори извън туризма, хотелиерството и ресторантьорството.
* Подобряване на здравните и социалните услуги и разширяване на здравните и социални мобилни услуги;
* Подобряване на публичната инфраструктура и технико-комуникационните  
  системи в селските райони чрез:
* Подобряване качеството на общинските пътища, чрез изграждане, реконструкция и/или рехабилитация на нови и съществуващи общински  
  пътища;
* Подобряване на водоснабдяването и пречистването на водите чрез изграждане, реконструкция и/или рехабилитация на водоснабдителни системи и съоръжения в селата и населените места до 2000 жители;
* Подобряване качеството на улиците на територията на общини от селските райони (изграждане, реконструкция и/или рехабилитация на нови и съществуващи улици и тротоари, и съоръженията, и принадлежностите към тях);
* Подобряване и облагородяване на публичните пространства чрез: изграждане или обновяване на паркове, градински, улично озеленяване, детски площадки и спортни съоръжения;
* Подобряване енергийната ефективност на сгради, стопанисвани от местната власт;
* Подобряване на обектите за развитие на традициите и на културно-историческите обекти;
* Подобряване на състоянието на образователната инфраструктура с цел  
  увеличаване на дела на населението, което има достъп до подобрени услуги.
* Разширяване прилагането на подхода ЛИДЕР/ВОМР, поради изградения  
  административен и управленски капацитет и възможността за финансиране на  
  проекти, които отговарят на местните потребности и създават или запазват заетост за местното население.

***Специфична цел № 9: Подобряване на реакцията на селското стопанство в ЕС в отговор на обществените изисквания по отношение на храните, здравето включително за безвредна, питателна и устойчива храна, както и за хуманно отношение към животните.***

*Потребности:*

* Насърчаване и подпомагане на биологичното земеделие, както и на научните  
  изследвания в тази посока;
* Подобряване на контрола (лабораторна дейност), пазарна организация, реализация и маркетинг в конвенционалното и биологичното производство;
* Насърчаване потреблението на биологични продукти, чрез повишаване доверието на потребителите и включването им като задължителен елемент от веригата на предлагане на храни в частни и обществени заведения, в детски градини, училища, социални и здравни заведения;
* Подобряване качеството на храните, насърчаване консумацията на здравословна храна, повишаване информираността на потребителите, относно етикетиране на храните и засилване контрола при внос на суровини и храни;
* Подкрепа на производителите, участващи в схемите за качество съгласно  
  Регламент (ЕС) № 1151/2012 относно схемите за качество на селскостопански  
  продукти и храни;
* Подобряване отглеждането на животни.

Тази специфична цел тангентира с цел № 5 и № 6. Поставя се акцент върху храните, здравето, хуманното отношение към животните и биологичното производство.

***Специфична цел № 10: Модернизиране на сектора чрез стимулиране и споделяне на знания, иновациите и цифровизацията в селското стопанство и селските райони и насърчаване на използването им в по-голяма степен.***

*Потребности:*

* Осигуряване на ефективни методи за събираме, систематизиране и анализ на цялостна и представителна информация и данни за състоянието и развитието на Системата за споделяне на знания и иновации, и цифровизация в селското стопанство/ССЗИСС;
* Укрепване на взаимовръзките между участниците, подобряване функционирането на ССЗИСС (AKIS) и насърчаване разпространението на знания и иновации в селското стопанство;
* Повишаване на професионалната квалификация на предприемачите и заетите лица в селскостопанския отрасъл чрез адаптиране на формите за трансфер на знания към специфичните секторни особености;
* Насърчаване на различни форми на коопериране между различните участници в системата на ССЗИСС за подобряване ефективността от внедряването, разпространението и приложението на иновативни решения, базирани на  
  дигитални технологии и споделяне на знания, специфични за различните секторни производства;
* Цифровизация и дигитализация на аграрното управление и продоволствената  
  обезпеченост. Подкрепа за внедряването на цифрови технологии за управление на стопанствата и оптимизация на производствените и административните процеси.

Към така описаните цели на стратегията се прилага и Интервенционна стратегия.

* 1. **Интервенционна стратегия**

Предвидените специфични интервенции, са пряко свързани с опазването на  
околната среда. Така например за земеделски земи, попадащи в обхвата на защитените зони от Националната екологична мрежа - Натура 2000, за които са издадени заповеди за обявяването им, с разписани конкретни режими/ограничения/забрани за земеделски дейности, е предвидена интервенция **Плащания за** земеделски **земи в зони от Натура 2000**. Интервенцията ще допринесе за съхранението на биологичното разнообразие в България чрез опазването на видовете и местообитанията в естествената им среда. Устойчивите екосистеми в добро състояние притежават голям потенциал за смекчаване на последиците от изменението на климата. Положително ще бъде въздействието при компенсаторни плащания за земеделски земи, влажни зони, гори и т.н, които са ценни местообитания на видове. Освен това ще доведе и за намаляване на емисиите на опасни вещества във водите; за подобряване опазването на водите в качествено и количествено отношение.

Сходна интервенция е предвидена и за гори и горски територии, попадащи в  
обхвата на защитените зони по Натура 2000, за които са издадени заповеди за обявяването им, с разписани конкретни режими/ограничения/забрани.

Предвидено е също така и спазване на всички забрани или ограничения,  
продиктувани от Закона за водите и Плановете за управление на речните басейни, както и от специалното законодателство, характерно за всяка една от областите на интервенция.

В Интервенционната стратегия, за всяка специфична цел, разгледана в Стратегическия план се определят:

* Целевите стойности за всички общи и където е целесъобразно — конкретни за Стратегическия план показатели за резултати и свързани с тях междинни цели.  
  Стойността на тези целеви стойности се обосновава с оглед на оценката на  
  потребностите. По отношение на специфичните цели, се извеждат целеви  
  стойности;
* Интервенциите, основани на видовете интервенция, установени в дял III на  
  Проекта на регламент за Стратегическия план на ОСП, с изключение на  
  специалното плащане за култура — памук, се изготвят така, че да отговарят на конкретната ситуация в съответната област, като се следва неоспорима логика  
  за интервенциите, подкрепена от предварителната оценка, SWOT анализа и  
  оценката на потребностите;
* Характеристики, които показват как интервенциите позволяват да бъдат  
  постигнати целевите стойности и начина, по който те са взаимно съгласувани и  
  съвместими;
* Характеристики, с които се доказва, че разпределянето на финансови средства за интервенциите по стратегическия план е обосновано и адекватно за  
  постигането на поставените целеви стойности и че то е в съответствие с  
  финансовия план.

Интервенционната стратегия предлага и следните характеристики, доказващи последователността на стратегията и взаимното допълване на интервенциите в рамките на специфичните цели:

* Преглед на аспектите от Стратегическия план по ОСП, свързани с околната среда и климата, които описват взаимната допълняемост и базовите условия между предварителните условия и различните интервенции, насочени към специфичните цели, свързани с опазването на околната среда и във връзка с климата, както и начините за постигане на по-големия цялостен принос;
* Обяснение за това как аспектите на Стратегическия план по ОСП, свързани с околната среда и климата, имат за цел да допринесат за вече установени дългосрочни национални целеви стойности, установени във или произтичащи от законодателните актове;
* По отношение на специфичната цел „привличане на млади земеделски стопани и улесняване на развитието на стопанската дейност“ се представя преглед на съответните интервенции по Стратегическия план по ОСП и съответните специални условия. В този преглед също така се обяснява взаимодействието с националните актове с оглед на подобряването на последователността между действията на Съюза и националните действия в тази област;
* Преглед на свързаните със сектора интервенции, включително обвързано с производството подпомагане на доходите и на секторните интервенции, като се предоставя обосновка за набелязването на съответните сектори, списъка на интервенциите по сектори, тяхната допълняемост, както и възможните конкретни допълнителни целеви стойности, свързани с интервенциите, основани на секторните видове интервенции;
* Обяснение за това кои интервенции ще допринесат за осигуряването на последователен и интегриран подход към управлението на риска;
* Описание на взаимодействието между националните и регионалните интервенции, включително разпределението на финансовите средства по интервенция и по фонд.
  1. **Обхват и времева рамка на Стратегическия план по ОСП 2021 – 2027г.**

Проектът на Стратегически план по ОСП 2021 - 2027 г., е с национален териториален обхват и действа на територията на цялата страна. Периодът на действие на Стратегическия план е в съответствие с регламента на ЕС, приет 17 декември 2020 г. за определяне на многогодишната финансова рамка за периода 2021 – 2027 г. През този период ще се осъществят предвидените по плана мерки и дейности по 40 разходни програми на ЕС в т. ч. и ОСП.

Планът ще съвпадне с прилагането на ПУРБ и ПУРН в Дунавски район с период на действие 2022 – 2027 г. Реализацията на проекти и намерения, които предвиждат ползване и/или водовземане от повърхностни и подземни води, произтичащи от прилагането на стратегическия план, ще бъдат съгласувани самостоятелно за допустимост спрямо екологичните цели и плануваните мерки за постигане добро състояние на водите в ПУРБ, както и спрямо целите на управлението па риска от наводнения и предвидените мерки в ПУРН за съответния период на действие.

* 1. **Алтернативи за Стратегически план по ОСП 2021 – 2027 г.**

В процеса на изготвяне на ОСП се разглеждат няколко варианта за бъдещо развитие на политиката за Стратегически план по ОСП 2021 – 2027 г.,като всеки от вариантите подлежи на критериален анализ, въз основа на който се определя предпочитаната алтернатива.

За интегриране на екологичните съображения в подготовката и приемането на проекта на Стратегически план по ОСП 2021 – 2027 г., ЕО ще предостави обратна връзка към проекта на ОСП. Ще се посочат мерки за предотвратяване, намаляване и при необходимост компенсиране на неблагоприятните въздействия, както и предложения за подобряване на изготвения проект на ОСП. За да се подобри качеството на документа по отношение на околната среда като обратна връзка, при необходимост могат да бъдат дадени предложения за нови формулировки на стратегическите и специфичните цели на ОСП. Това стратегическо консултиране ще осигури интегрирането на съображенията по отношение на екологията в подготовката и приемането на ОСП с оглед на устойчивото развитие. Окончателният вариант на Стратегическия план на ОСП ще кореспондира с разпоредбите на Наредбата за условията и реда за извършване на екологична оценка на планове и програми с алтернативна опция.

Нулевата опция, която ще бъде дефинирана като “съществуващо състояние” за целия процес по оценка, ще представлява също алтернатива в съответствие с чл. 25, ал. 2, т. 4 от Наредбата за условията и реда за извършване на екологична оценка на планове и програми.

Предоставените от Възложителя Плана не съдържат алтернативи. Възможно на по-късен етап идентифициране на алтернативи и варианти, които ще бъдат анализирани в ДЕО по отношение на тяхното въздействие върху околната среда и здравето на хората.

*В ДЕО ще бъде направено подробно разглеждане на наличните към момента на изготвянето му алтернативи, ако такива бъдат разработени за СПОСП, в т.ч. „нулевата алтернатива”.*

* 1. **Връзка на Стратегическия план по ОСП 2021 - 2027 г. с други съотносими планове, програми и стратегии**

Определянето на взаимовръзките между съотносимите стратегически документи и оценката на СПОСП 2021-2027 има следните цели:

* Установяване на наличието на потенциални взаимодопълващи се елементи или потенциални различия и ограничения;
* Установяване на проблеми, които вече са покрити от други политики, планове, програми или проекти;
* Преценка на кумулативните ефекти върху основни рецептори за изпълнение на набор от свързани планове/програми, за да се потвърди оценката на конкретните последствия на оценявания план.

В подточката на ДЕО ще се анализира връзката и съотносимостта на проекта на СПОСП 2021 – 2027 г. с други планове, програми и стратегии:

* На европейско и международно ниво;
* На национално, регионално и местно ниво.

Основните планове, програми и стратегии на международно и на национално ниво, чиято връзка с ОСП 2021 – 2027 г. ще бъде разгледана при екологичната оценка, са релевантните за периода на прилагане на ОСП[[1]](#footnote-1), както следва:

**А. Планове, програми и стратегии на европейско и международно ниво, имащи отношение към СПОСП 2021-2027 г.**

* Програмата за устойчиво развитие за периода до 2030 г. на Организацията на обединените нации (ООН) „Да преобразим света“;
* Цели за устойчиво развитие (Дневен ред 2030 г.)
* Европейска зелена сделка/Европейски зелен пакт;
* Пътна карта за план за действие, целящ нулево замърсяване на водите, въздуха и почвата;
* План за действие относно кръговата икономика;
* Стратегия на ЕС за биологичното разнообразие до 2030 г.;
* Др.

**Б. Планове, програми и стратегии на територията на Република България, относими към СПОСП 2021-2027 г.:**

* Национална програма за развитие: България 2030 – визия, цели и приоритети.
* План за възстановяване и устойчивост на Република България (ПВУ)
* ПУРБ 2022 – 2027 г.
* ПУРН 2022 – 2027 г.
* Национална стратегия за опазване на биологичното разнообразие.
* Национален план за управление на отпадъците 2021-2028 г
* Национална стратегия за управление и развитие на водния сектор.
* Национална програма за подобряване качеството на атмосферния въздух (2018 – 2024 г).
* Национална стратегия за управление и развитие на водния сектор в Република България и План за действия към нея в краткосрочна (2013 – 2015г.), средносрочна (2016 – 2021г.) и дългосрочна (2022 – 2037 г.) перспектива
* Национална приоритетна рамка за действие за Натура 2000 за периода 2021-2027 г.
* Национална здравна стратегия 2021-2030г.
* Национална стратегия за намаляване на риска от бедствия 2018-2030 г.;
* Интегриран план в областта на енергетиката и климата на Република България 2021 - 2030 г.;
* Национална програма за опазване, устойчиво ползване и възстановяване функциите на почвите 2020-2030 г.;
* Националната стратегия за адаптация към изменението на климата и План за действие до 2030 г.;
* Интегрирани териториални стратегии за развитие на 6-те региона от ниво 2 за периода 2021-2027 г.;
* Др.

*В ДЕО ще бъде направен анализ на съответствието и съгласуваността на предвижданията на СПОСП 2021-2027 г. със съотносимите планове, програми и стратегии,* ***в т.ч. и с такива, предложени за разглеждане от заинтересованите страни в резултат на консултациите по настоящото Задание****.*

1. ***Текущо състояние на околната среда и евентуално развитие без прилагането на СПОСП 2021-2027г.*** 
   1. **Текущо състояние на околната среда**

*Текущото състояние на околната среда в обхвата на* ***СПОСП 2021-2027г.***  *ще бъде разгледано, анализирано и оценено в ДЕО по отношение на всеки компонент и фактор на средата (климатични фактори, изменение на климата и качеството на атмосферния въздух, повърхностни и подземни води, почви и земни недра, ландшафт, биологично разнообразие, флора и фауна, защитени територии и зони, културно наследство, отпадъци, материални активи, рискови енергийни източници*)*, в т.ч. по отношение на населението и човешкото здраве. За целта на Заданието е представена само основна/резюмирана информация за състоянието на околната среда.*

* + 1. ***Климат и климатични изменения***

**А. Климатична характеристика**

Климатът се формира под влиянието на комплекс от фактори - географски (географско положение и релеф), радиационни (слънчева радиация) и циркулационни (атмосферна циркулация и циклонална дейност).

Съобразно климатичното райониране на България[[2]](#footnote-2), България се разделя на две климатични области - Европейско-континентална и Континенталносредиземноморска, които от своя страна се разделят на по две подобласти – Умереноконтинентална и Преходноконтинентална и Черноморска и Южнобългарска. Това климатично райониране е направено при отчитане на следните основни фактори: географска ширина, характер на релефа, положение спрямо големите водни басейни и обща атмосферна циркулация.

*Температура на въздуха*

По данни от издадения през 2021 г. Национален доклад за състоянието и опазването на околната среда в РБългария (НДСООС), средната годишна температура в България за 2019 г. e 13.3 °С, което според статистиката дефинира 2019 г. като най-топлата година за периода 1988-2019 г.

*Вятър*

Съгласно представената през 2015 г. от НИМХ карта, базирана на данни от 150 метеорологични станции за скоростите на вятъра на 10 m над земната повърхност за период от над 50 г, най-високи стойности на натоварването от вятър се характеризират районите в централна България.

*Валежи*

Средногодишната сума на валежите през 2019 г. (за районите с н.в. до 800 m) е 529 mm. Средно за страната най-валежните месеци са юни и ноември, съответно 148 % и 128 % от месечната норма, а най-сух е март – 26 % от месечната норма.

*Сняг*

В периода 1988 – 2019 г. не се наблюдава отчетлива тенденция в колебанията на средната максимална височина на снежната покривка в районите с надморска височина 800-1800 m. Стойността на този показател за 2019 г. е 38 cm – под средното за периода 1988 – 2019 г. Максималната за сезона височина на снежната покривка е измерена в района на вр. Рожен – 189 cm.

*Климатични явления*

По данни от ИАОС, през последните години се увеличава честотата на екстремните метеорологични и климатични явления в Република България. Особено след средата на 90-те години на 20 век, серия от бедствени ситуации, свързани главно с развитието на мощни конвективни бури, предизвикаха сериозни материални щети и човешки жертви, в редица райони на Република България. Опасни метеорологични явления от конвективен произход (интензивни и обилни валежи, гръмотевични бури, градушки, често съпроводени с пориви на силен до бурен вятър) са причина за огромни щети върху селскостопанска продукция, инфраструктура, жилищни и обществени сгради, като причиниха и човешки жертви в много области на страната. По отношение на адаптирането към изменението на климата, подобно на други държави в южния регион на ЕС, България е изправена пред увеличаващи се горещи вълни през пролетта/лятото, засушаване и по-малко валежи през зимата/пролетта, с намаляване на оптималните площи за отглеждане на култури и увеличаване на риска от ерозия на почвата. България е също и държавата в ЕС, която е застрашена в най-голяма степен от градушки. Това прави селското стопанство уязвимо към по-високите колебания на реколтата (отрицателно въздействие върху основните култури от зимна пшеница, царевица, слънчоглед), топлинния стрес за животните в планинските райони, водния дефицит през пролетта/лятото (въздействие например върху градинарското производство на юг в зависимост от напояването и разпределението на водата). За сметка на това възможности биха могли да произтекат от повишената производителност, като например лозята, ако се осигури вода, производството на нови култури и увеличаването на пашата през по-топлата зима. В зависимост от адаптивността на горските видове, променящият се климат би могъл да повлияе на състава и производителността на горите, чието състояние е утежнено от други естествени смущения и инвазивни видове, с потенциални заплахи за редките местообитания.

На Фигура 1 е показано климатичното райониране на България[[3]](#footnote-3). То е извършено с отчитане на главните фактори, формиращи климата на страната, които са географската й широчина, характера на релефа, положението й спрямо големите водни басейни и общата атмосферна циркулация



*Фигура 1 Климатично райониране на Р България*

Рекордно високите температури през последните десетилетия, топенето на ледниците, по-влажният въздух и още седем ключови индикатора показват, че глобалното затопляне на климата е неоспорим факт. Всеобхватният преглед на данните за климата през последното десетилетие обединява зад това становище 303-ма учени от 48 страни. Резултатите от тяхната съвместна работа са публикувани в Доклад за състоянието на климата 2009, издаден от американската Национална океанска и атмосферна служба през юли 2010 г. Десетте ключови индикатора, показващи глобалното затопляне на климата, са:

(1) по-високите наземни температури;

(2) по-високите температури над океаните;

(3) високото съдържание на топлина в океаните;

(4) по-високите температури на въздуха близо до повърхността на земята;

(5) по-високата влажност;

(6) по-високите температури на морската повърхност;

(7) покачването на морското равнище;

(8) намаляването на морския лед;

(9) намаляването на снежната покривка;

(10) свиването на ледниците.

**Б. Климатични изменения**

Климатичните елементи валежи, температура и изпарение пряко влияят върху речния отток, което се отразява върху селскостопанския сектор. Различните прогнозни сценарии за климатични промени оказват влияние в различна степен, но във всички случаи това влияние се оценява като неблагоприятно. През последните години осезаемо се отчита, че страната попада в зона на засушаване.

Рекордно високите температури през последните десетилетия, топенето на ледниците, по-влажният въздух и др. показват, че глобалното затопляне на климата е неоспорим факт. От 1989 г. насам преобладават положителни аномалии на средната годишна температура на въздуха спрямо климатичната норма на базисния период 1961 – 1990 г.

Като страна по Рамковата конвенция на Обединените нации по изменение на климата (РКОНИК), страната ни има задължението да провежда ежегодни инвентаризации на емисиите на парникови газове по източници и поглътители, съгласно утвърдена от РКОНИК методология. Инвентаризациите обхващат емисиите на основните парникови газове: въглероден диоксид (СО2), метан (CH4), диазотен оксид (N2О), хидрофлуоркарбони (HFCs), перфлуоркарбони (PFCs) и серен хексафлуорид (SF6), както и предшественици (прекурсори) на парниковите газове (NОx, CО и NMVОC) и серен диоксид (SО2).

През периода 1988–2019 г., емисиите на основните парникови газове имат тенденция към намаляване, като за 2019 г. са емитирани общи емисии на ПГ –– 55 955,28 Gg CO2-екв. Или 48,74% от емисиите при базова 1988 година.

В Стратегическия план на ОСП се залагат интервенции по публичната инфраструктура и енергийната ефективност, в Доклада за екологична оценка те ще бъдат разгледани подробно, като ще бъде предоставена информация за текущото състояние и климатичните особености на климатичните области и подобласти, в които попада Република България, изменението на климата и др.

Общата Селскостопанска Политика е най-важният документ на ЕС, който се отнася до аграрното производство на храни и биомаса. Фокусът в тази политика все повече се измества към включване на мерки за усилване на устойчивостта. Разширяване на концепцията за „по-зеленото“ земеделие на ОСП, планирано за периода 2021 – 2027 г. включва допълнителна подкрепа на земеделските стопани, прилагащи екологосъобразни практики, които благоприятстват смекчаване на промените в климата и околната среда. Това се съгласува със Стандарти за добри земеделски практики, (Good Agricultural and Environmental Conditions (GAEC, 2012)29 - насочени към поддържането на ландшафта, опазването на водите, смекчаване измененията на климата. ОСП формулира мерки за увеличаване и подобряване на биоразнообразието в земеделските стопанства. В ОСП, в Директивата по Нитратите (91/676/ЕЕС) и в Директивата за използване на Пестициди (2009/128/ЕО) е обърнато внимание на повърхностния отток на водите от земеделските земи като източник на замърсяване. Директивата за ГМО (2001/18/ЕО) изисква провеждане на процедура по оценка на риска за околната среда в случай на внасяне на генетично модифицирани организми. ОСП подкрепя секвистирането на въглерод в почвата и поддържането на високо равнище на въглерод в нея. Директивата за Възобновяемата Енергия засяга преустройството на площи с големи почвени въглеродни запаси за отглеждане на култури, от които се произвеждат биогорива. В нея са включени разпоредби, в отговор на въздействието на непреките промени в земеползването.

По данни от ИАОС, за периода 1988-2018 г, емисиите на основните парникови газове имат тенденция към намаляване. Емисиите на парникови газове на човек от населението намаляват от 13,0 тона СО2-екв. през 1988г. до 8,3 тона СО2-екв. В контекста на поставените от Съюза по-амбициозни цели за тяхното намаляване в бъдеще, спадът на емисиите на парникови газове от селското стопанство в ЕС е в застой през последните години и дори се е увеличил в някои държави членки — независимо дали те произхождат от животновъдството или от управлението на почвите. Освен това улавянето на въглерод в земята и горите е намаляло през последните години и е налице значителен риск от загуба на въглерод в някои видове земи (особено в торфищата).

Производството на енергия от възобновяеми източници от селското и горското стопанство се увеличава, което отчасти засилва конкуренцията за земеделски земи и производство, но варира значително в отделните държави членки. Налице е и важен неизползван потенциал за енергийна ефективност в селското стопанство. изменението на климата и загубата на биологично разнообразие продължават и селското стопанство е силно уязвимо за въздействието им (лоши реколти и изсъхване на горите, причинени от суши, бури, наводнения, или нашествие от вредители и поява на болести) и е изправено пред нарастващи рискове, свързани с климата. Държавите от ЕС все повече осъзнават необходимостта от адаптиране към изменението на климата и обръщане на процеса на загуба на биологично разнообразие.

По данни от Националната стратегия за адаптация към изменението на климата, България е разположена в един от регионите, който е особено уязвим към изменението на климата (главно чрез повишаване на температурата и интензивни валежи) и към нарастващата честота на екстремни събития, свързани с изменението на климата, като суши и наводнения. Най-често срещаните хидрометеорологични и природни бедствия са екстремни валежи и температури, бури, наводнения, горски пожари, свлачища и суша.

*В ДЕО ще бъде представена подробна информация за текущото състояние и климатичните особености на климатичните области и подобласти; състоянието и тенденциите в изменението на климата; нивата на емисиите на парниковите газове по индикатори.*

* + 1. ***Състояние на атмосферния въздух***

Съгласно изискванията на националното и европейско законодателство територията на страната е разделена на шест Района за оценка и управление на качеството на атмосферния въздух (РОУКАВ) – Агломерация Столична, Агломерация Пловдив, Агломерация Варна, Северен/Дунавски, Югозападен и Югоизточен. Анализът на данните за качеството на атмосферния въздух (КАВ) се извършва по райони, като се отчита спецификата на всяко населено място, в което се извършва контрол.

*Фини прахови частици (ФПЧ)*

* ФПЧ 10

Основните причини за наднормено замърсяване с прахови частици са отоплението с твърдо гориво през зимния сезон, опесъчаването и осоляването на улиците и пътищата, емисиите от автомобилния и обществен транспорт.

По данни от последния Национален доклад за състоянието и опазването на околната среда в Р България (НДСООС 2021 г), замърсяването с ФПЧ10 продължава да бъде основен проблем за качеството на атмосферния въздух в страната и процентът на населението, живеещо при нива на замърсяване с ФПЧ10 над допустимите норми е много висок – 60.8 % от 3.3 млн. население, живеещо в населени места, в които се контролира този замърсител.

През 2019 г. броят на пунктовете, в които е регистрирано превишение на средно годишната норма (СГН), е 2 за разлика от 2018 г., когато нормата е била превишена в 8 пункта. През 2019 г. най-висока средногодишна концентрация (СГК) е измерена в „Пловдив – ж.к. Тракия“ – 44.67 μg/m3 и АИС „Видин 2“ – 41.26 μg/m3.

* ФПЧ 2,5

В 40 % от пунктовете, в които се следят нивата на ФПЧ 2.5, е регистрирана поне една средногодишна концентрация, която превишава средногодишната норма за този замърсител, в периода 2015-2019 г. През 2019 г. не са регистрирани превишения на средногодишната норма за ФПЧ 2.5.

Показателят за средна експозиция на населението на ФПЧ 2.5 за 2019 г. намалява от 20.93 µg/m3 през 2018 г до 20.74 μg/m3 за 2019 г.

*Озон*

* Озон по отношение на човешкото здраве

Само в 2 извънградски фонови станции от общо 27 автоматични измервателни станции за озон са регистрирани повече от 25 дни с превишение на краткосрочната целева норма за озон за опазване на човешкото здраве от 120 µg/m3, осреднено за тригодишен период (2017–2019 г.).

През 2019 г. не е регистрирано превишение на прага за предупреждение на населението (три последователни концентрации над 240 µg/m3). Регистрирани са общо 7 превишения на прага за информиране на населението (180 µg/m3) в пункт „София - Дружба“ – 5 превишения, в пункт „Витиня – ЕС1“ – 1, и в пункт „Старо Оряхово – ЕС3“ – 1.

* Озон за защита на растителността

През 2019 г. от всички станции измерващи озон, класифицирани като градски фонови и извънградски фонови, ориентирани за опазване на човешкото здраве и растителността, 81,5 % са изпълнили изискуемия минимум за валидни 90% едночасови стойности за периода от май до юли, предвиден за изчисляване на индикатора за защита на растителността (AOT40).

Най-силно засегнати от въздействието на високите концентрации на озон са гъсто населените крайбрежни зони и по-високите планини. Най-сериозна е заплахата, свързана с увреждане на горите във високопланинските райони, като през 2019 г. краткосрочната целева норма за приземния озон за опазване на растителността, представена като АОТ40, е превишена в два от 27-те пункта за мониторинг, а именно в АИС „Юндола – ЕС2“ (извънградска фонова станция) и в КФС „Рожен“ (отдалечена фонова станция).

*Серен диоксид*

През 2019 г. са регистрирани превишения на средночасовата норма (СЧН) за SO2 в АИС „Гълъбово” - 95 броя, в АИС „Перник – Център“ – 9 броя, в АИС „Димитровград – Раковски“ – 4 броя, в АИС „Сливен“ – 2 броя.

Допустимият брой превишения на средноденонощната норма за SO2 през 2019 г. е надвишен единствено в АИС ”Гълъбово”, където са регистрирани 10 превишения. Причината за тези превишенията са емисии от ТЕЦ в комплекса „Марица Изток”.

*Азотен диоксид*

През 2019 г. е регистрирано превишение на средногодишната норма за азотен диоксид в АИС „Пловдив – ж.к. Тракия“. Средночасовата норма за този замърсител е спазена във всички пунктове от Националната система за мониторинг на качеството на атмосферния въздух през 2019 г.

*Полициклични ароматни въглеводороди (ПАВ)*

През 2019 г. в 7 от общо 16 пункта се наблюдава превишение на средногодишната норма по показател бензо(а)пирен.

В 7 от 11-те пункта за мониторинг, представени на следващата фигура, се наблюдава ясно изразена тенденция за понижение на регистрираните средногодишни стойности на концентрацията на бензо(а)пирен за периода 2017 – 2019 г.

*Тежки метали и арсен*

* Олово – През 2019 г. в нито един от пунктовете, измерващи олово, няма превишение на нормата
* Кадмий – През 2019 г. не е регистрирано превишение на целевата СГН за съдържание на кадмий в атмосферния въздух
* Никел – През 2019 г. не е регистрирано превишение на целевата СГН за съдържание на никел в атмосферния въздух
* Арсен – През 2019 г. не е регистрирано превишение на целевата СГН за съдържание на арсен в атмосферния въздух

*Въглероден оксид*

През 2019 г. не е регистрирано превишаване на нормата за съдържание на въглероден оксид в нито един РОУКАВ.

*Бензен*

През 2019 г. в нито един РОУКАВ не е регистрирано превишение на средногодишната норма за бензен.

На база посочените по-горе данни, може да се обобщи следното:

През периода 1990 г. – 2019 г. емисиите на серни, азотни оксиди, амоняк и неметанови въглеводороди на национално ниво намаляват. Емисиите на ФПЧ2,5 са се увеличили с 31.5% от 22,87 kt през 1990 г. до 30,07 kt през 2019 г., което се дължи основно от емисиите на битовия сектор. Няма значителна промяна на емисиите на ФПЧ2,5 и ФПЧ10 през 2019 г. спрямо 2018 г.

*В ДЕО ще бъдат анализирани данни за замърсяването на въздуха, основните източници на замърсяване и текущите тенденции по отношение на качеството на атмосферния въздух.*

* + 1. ***Състояние на водите, зони за защита на водите, риск от наводнения***

Основната цел на европейската политика, свързана с водите, е да се гарантира достатъчно количество вода с добро качество, както за потребностите на хората, така и за околната среда.

На територията на Република България са обособени зони за защита на водите, чиито мониторинг се извършва по райони за басейново управление (Дунавски, Черноморски, Източнобеломорски и Западнобеломорски район).

Отношение към състоянието на повърхностните води има също така оценката и управлението на риска от наводнения. Всички басейнови дирекции на територията на страната са изготвили предварителни оценки на риска от наводнения за своите райони. Обхватът на наводненията е определен при максимални годишни водни количества при обезпеченост: 5%, 1% и 0.1% или повторяемост веднъж на 20 г., 100 г. и 1 000 г.

В момента се изпълняват дейности по актуализация на ПУРБ и ПУРН, които ще са с период па действие 2022 - 2027 г. Като част от тези дейности е и актуализацията на целите за опазване на повърхностните и подземните води, мерките за тяхното, постигане, както и предварителна оценка на риска от наводнения (ПОРН), и карти на заплахата и на риска от наводнения. В резултат на преразглеждането и актуализацията на ПОРН в Дунавски район, като етап от процеса на актуализация па ПУРН 2022-2027 г., са определени 35 района със значителен потенциален риск от наводнения (РЗПРН), вкл. река Дунав, разпределени в девет основни поречия. РЗПРН са утвърдени от Министъра на околната среда и водите със Заповед РД-804/10.03.2021 г. Планираните дейности и реализацията на ИП, при необходимост, следва да бъдат съобразени и с етапите на актуализация на ПУРБ и ПУРН, респ. екологични цели, ПОРН, карти за заплахата и на риска от наводнения и проектите па ПУРБ и ПУРН с програма от мерки[[4]](#footnote-4).

**По отношение на Плана за управление па речните басейни**

Произтичащите за реализиране бъдещи инвестиционни предложения/планове/програми/проекти, в обхвата на *Стратегически план**по ОСП за периода**2021-2027,* могат да породят потенциален допълнителен натиск върху повърхностните и подземните водни тела, както и на зоните за защита на водите, в случаите когато тяхната реализация изисква водовземане и/или ползване на повърхностни и подземни водни обекти, или местоположението им е в близост до водни обекти и зони за защита на питейните води. В *Стратегическият план по ОСП за периода**2021-2027* е предвидено спазване на всички забрани или ограничения, продиктувани от Закона за водите и Плановете за управление на речните басейни, както и специалното законодателство, характерно за всяка една от областите па интервенция, което в значителна степен минимизира негативното въздействие върху компонентите на околната среда. В тази връзка реализацията на *„Стратегически план по ОСП за периода**2021-2027“* не следва да възпрепятства постигането планираните екологични цели за повърхностните и подземните водни тела, във водосборната площ, на които ще се реализират бъдещи инвестиционни предложения/планове/програми/проекти.

В ПУРБ 2016 - 2021 г. на Дунавски район, респ. плана за следващия цикъл на управление 2022 - 2027 г. са планирани мерки насочени към предотвратяване замърсяване на повърхностните и подземните води от дифузни и точкови източници ма замърсяване от селското стопанство, в т.ч.:

* Прилагане на добри земеделски практики и програма от мерки за ограничаване и предотвратяване на замърсяването с нитрати;
* Осигуряване на отвеждане и подходящо пречистване на. отпадъчни води от населени места с под 2000 е. ж., вкл. изграждане на подходяща канализационна системи.

В Стратегически план за развитие по ОСП за периода2021-2027 се предвижда:

* Бенефициентите в стратегическия план да спазват стандартите, за добро земеделско и екологично състояние на земеделските земи и законоустановените изисквания;
* Инвестициите в основни услуги и дребна по мащаби инфраструктура в селските райони, в стратегическия план да са насочени н към подобряване на водопроводната мрежа в селските райони, все още е в много лошо състояние, както и към канализационна мрежа в голяма част от населените места с до 2 000 е. ж., която не е изградена или е в лошо състояние;
* Инвестициите за напояване трябва да са в съответствие с ПУРБ и да са съвместими с постигането на добро състояние на водните обекти, съгласно Директива 2000/60/EO, респ. не се финансират дейности и инвестиции в напоителни системи, които ме допринасят за постигането или запазването на доброто състояние на свързаното водно тяло или тела.
* Забранена за реализация на дейности зоните за защита на питейните води от повърхностни води, съгласно Приложение №1 към Националния каталог от мерки към ПУРБ.

Реализирането по *Стратегически план по ОСП за периода**2021-2027* няма да окаже значително въздействие върху водите и зоните за защита на водите, при условие, че се спазват планираните мерки в действащите ПУРБ и ПУРН на Дунавския район, както и законовите изисквания.

В действащия ПУРБ на Западнобеломорски район (2016-2021), е включена Програмата от мерки (ПоМ) в Раздел 7. Приложения 7.2г, 7.2д и 7.3, целяща достигане на добро състояние на повърхностните и подземните водни тела и на зоните за защита на водите, като за същите са разписани конкретни мерки, които трябва да се вземат предвид при изпълнението на произтичащите от разглеждания План инфраструктурни проекти и други дейности. При наличие на обстоятелства по чл. 156е, ал. 3 от ЗВ, се прилага задължителна ОВОС по смисъла на чл. 93 от ЗООС за инвестиционни предложения попадащи в обхвата на повърхностни и подземни водни тела, за които в ПУРБ са разписани мерки РМ\_3\_1 Прилагане на ОВОС при водовземане от подземни водни тела и РМ\_4\_1 Прилагане на ОВОС при водовземане от повърхностни водни тела.

Към момента се изпълняват дейности по актуализация на ПУРБ на ЗБР, който ще бъде с период на действие 2022 - 2027 г. и предвижданията на Стратегическият план за развитието на земеделието и селските райони за периода 2023-2027 г. е необходимо да бъдат съобразени с този план.

В ПУРБ 2016 - 2021 г. на Дунавски район, респ. плана за следващия цикъл на управление 2022-2027 г. са планирани мерки насочени към предотвратяване замърсяване на повърхностните и подземните води от дифузни и точкови източници на замърсяване от селското стопанство, в т.ч.:

* Прилагане на добри земеделски практики и програма от мерки за ограничаване и предотвратяване на замърсяването с нитрати;
* Осигуряване на отвеждане и подходящо пречистване на. отпадъчни води от населени места с под 2000 е. ж., вкл. изграждане на подходяща канализационна системи.

В Стратегически план за развитие на земеделието и развитие па селските райони за периода 2023-2027 г. се предвижда:

* Бенефициентите в стратегическия план да спазват стандартите за добро земеделско и екологично състояние на земеделските земи и законоустановените изисквания;
* Инвестициите в основни услуги и дребна по мащаби инфраструктура в селските райони, в стратегическия план да са насочени н към подобряване на водопроводната мрежа в селските райони» все още е в много лошо състояние, както и към канализационна мрежа в голяма част от населените места с до 2 000 е. ж,, която не е изградена или е в лошо състояние;
* Инвестициите за напояване трябва да са в съответствие с ПУРБ и да са съвместими с постигането на добро състояние на водните обекти, съгласно Директива 200С)/60/Е0, респ. не се финансират дейности и инвестиции в напоителни системи, които не допринасят за постигането или запазването на доброто състояние на свързаното водно тяло или тела.
* Забранена за реализация на дейности зоните за защита на питейните води от повърхностни води, съгласно Приложение №1 към Националния каталог от мерки към ПУРБ.

Съгласно разпоредбите на чл. 6 от Рамковата директива на водите се изисква от държавите членки на ЕС да осигурят изготвянето на регистри за всички зони за защита на водите в границите на всеки отделен район за басейново управление. Изискванията на чл. 6 от РДВ са транспонирани в чл. 119а, ал. 1 от Закона за водите, регламентиращ следните зони за защита на водите:

* Територията на водосбора на повърхностните водни тела и земната повърхност над подземните водни тела по чл. 119, ал. 1, т. 1 и 2; Регистърът на зоните за защита на повърхностни води, предназначени за питейно-битово водоснабдяване е представен в Приложение 3.1 .а;
* Водните тела, определени като води за отдих и водни спортове, включително определените зони с води за къпане, съгласно наредбата по чл. 135, ал. 1,т. 7;
* Зоните, в които водите са чувствителни към биогенни елементи, включително: уязвими зони; чувствителни зони;
* Зоните за опазване на стопански ценни видове риби и други водни организми;
* Защитените територии и зони, определени или обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване.

За произтичащите за реализиране бъдещи инвестиционни предложения/планове/програмни проекти, в обхвата на *Стратегически план по ОСП за периода**2021-2027,* е необходимо спазване на следните предвидени изисквания, забрани и ограничения в Закона за водите (ЗВ):

* Дейности, свързани с водовземане и ползване на воден обект, подлежат на разрешителен режим съгласно чл. 44 и чл. 46 от ЗВ, освен в случаите описани в чл. 58 от ЗВ. Разрешителни за водовземане и ползване на воден обект се издават при спазване изискванията на Глава четвърта „Разрешителен режим” и Глава осма „Опазване на водите и водните обекти” от ЗВ и нормативните актове по прилагането му;
* Съгласно разпоредбите на чл. 46, ал. 2 от Закона за водите, изграждането на конструкции, инженерно-строителни съоръжения, постройки и други, при които се осъществява или е възможен контакт с подземни води се извършва при условията и по реда на Закона за устройство на територията при спазване на изискванията за опазване на подземните води по глава осма от Закона за водите;
* В съответствие с разпоредбите на чл. 116 от Закона за водите, всички води и водни обекти следва да се опазват от замърсяване и увреждане. При планиране на дейности, които биха могли да доведат до увеличаване в значителна степен на антропогенния натиск върху повърхностните и подземни води, задължително трябва да се предвидят мерки за ограничаване на негативното им влияние върху качеството на водите и за недопускане на влошаването на състоянието на повърхностните и подземните води;
* В *случай*, че дейностите, предмет на настоящия план засягат санитарно- охранителни зони по чл. 119, ал.4 от Закона за водите, да се спазват забраните, ограниченията и ограниченията при доказана необходимост, предвидени в Приложение №1 и M2 към чл. 10, ал. 1 от Наредба № 3 от 16.10.2000г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.
* За *недопускане* и предотвратяване на замърсявания и аварии, по отношение на повърхностните и подземните води е необходимо спазване на изискванията на чл, 131 от ЗВ: ,Пpu аварийни случаи, създаващи предпоставки за замърсяване на водите, собственикът ши лицето, експлоатиращо обекта - източник на замърсяване, включително и насипища, е длъжно да вземе необходимите мерки за ограничаване или Ликвидиране на последиците от замърсяването съгласно предварително изготвен авариен план и незабавно да уведоми басейновите дирекции и органите па Министерството на вътрешните работи.
* Да се спазват изискванията на Наредба № 2/13.09.2007г. за опазване на водите от замърсяване с нитрати от земеделски източници; да се спазват максималните норми на торене с азот на основни земеделски култури при статистически средни добиви и при високи добиви, получавани в интензивни ферми (Таблица 1) от Програма от мерки за ограничаване и предотвратяване на замърсяването с нитрати от земеделски източници в уязвимите зони, съгласно Заповеди № РДI 09-264/05.05.2016г. и РД-296/31.05.2016г. на МЗХ и МОСВ.
* Съгласно чл. 134, т. 3 от Закона за водите s крайбрежните заливаеми ивици и принадлежащите земи на водохранилищата се забранява строителство на стопански и жилищни постройки;
* Съгласно чл. 143 от Закона за водите за защита от вредното въздействие на водите се забранява; нарушаването на естественото състояние на леглата, бреговете на реките и крайбрежните заливаеми ивици; намаляването на проводимостта на речните легла, включително чрез баражи и прагове, без съответното разрешително; използването на речните легла като депа за отпадъци, земни и скални маси; съхраняването или складирането на материали, които в значителна степен биха увеличили унищожителната сила на водата при наводнения;
* Съгласно чл. 146, ал. 1 и ал. 2 от Закона за водите, се забранява разполагането на жилищни и вилни сгради и стопански постройки в заливаемите тераси на реките и сервитута на хидротехническите съоръжени» и язовирните стени. Басейновите дирекции уведомяват органите, издаващи разрешение за строеж на жилищни, вилни и стопански постройки, за местоположението и обхвата на крайбрежните заливаеми ивици на реките;
* В изпълнение на разпоредбите на чл.156а, ал.1 от Закона за водите е необходимо на всички етапи от планирането, проектирането, строежа и поддръжката на предвидени съоръжения да се предвидят мерки за предотвратяване на водите от замърсяване, както в подземните така и в повърхностните водни тела;
* С изпълнението на проектите от Стратегическия план следва да постигат резултати насочени към минимизирането на възможно отрицателно пряко и непряко въздействие върху компонент „води“;
* С цел опазване на подземните води като ценен! природен ресурс и основен източник на вода за питейно-битово водоснабдяване, се забраняват или ограничават дейностите върху повърхността и в подземния воден обект, които могат да доведат до непряко отвеждане на приоритетни вещества или други замърсители в подземни води, съгласно чл. 2, ал. 7, т. 2 и т. 10 от Наредба №1 за проучване, ползване и опазване па подземните води.
* Съгласно чл.116, ал.2, т.3 от Закона за водите - всички води и водни обекти се опазват от изтощаване, замърсяване и увреждане с цел поддържане на необходимото количество и качество на водите и здравословна околна среда, съхраняване на екосистемите, запазване на ландшафта и предотвратяване на стопански щети, като за постигане на тези цели се определят зони за защита на водите.

Съгласно § 1. ал.1 от Допълнителните разпоредби към ЗВ:

* *"принадлежащи земи на водохранилища" са земите, които се заливат при най-високо водно ниво на водохранилището, определено за преливане на водно количество с оразмерителна обезпеченост;*
* *"воден обект"' е постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи;*
* *"крайбрежни заливаеми ивици на реките" са земите, които се заливат; а) в границите на корекциите на реките в населените места-и между реката и дигите – при наличие на диги; при протичане на средномногогодишните максимални водни количества с обезпеченост 5 на сто или повторяемост веднъж на 20 години - за речни участъци с неизградени корекции или защитни съоръжения.*

***Планове за управление на риска от наводнения***

Съгласно изразеното становище на БД ЗБР, мерките от ПУРН на ЗБР (2016-2021), с които следва да бъдат съобразени дейностите, произтичащи от разглеждания Стратегически план, са разписани в Приложение. №4 към ПУРН (2016-2021 г.) - Програма от мерки, за изпълнение на басейново ниво или по райони със значителен потенциален риск от наводнения (РЗПРН), определени по чл. 5 от Директивата за наводненията, утвърдени със Заповед №РД- 746/01.10.2013 г. на Министъра на околната среда и водите, съгласно чл.146г, ал. 2 от Закона за водите. В ПУРН на ЗБР (Приложение 4. Програма от мерки) е разработена програма от мерки, които включват категорични забрани и/или ограничения на всякакъв вид дейности допринасящи за повишаване риска от наводнения и които биха имали значителен негативен ефект върху категориите „човешко здраве”, „стопанска дейност”, „околна среда” и „културно наследство”, чрез причиняване на щети.

По отношение на намаляването на риска от бедствия, в т.ч. и от наводнения, за повишаване на осведомеността на населението и за подобряване на сътрудничеството между отделните институции, в горепосочената Програма са разписани конкретни мерки за изпълнение на басейново ниво, а именно:

* S PRE59-PR044-REAC132 Разработване и изпълнение на областни и общински програми за намаляване на риска от бедствия вкл. наводнения;
* S PREP 11-REAC58 Информиране и осигуряване на широк достъп до информация на населението чрез използването на съвременни способи и технологии;
* S PREP13-REAC60 Създаване на механизъм за координация на действията при възникване на риск от наводнения, вкл. в трансграничен район;
* S PREP25-REAC72 Сътрудничество с компетентните органи за басейново управление и за управление на риска от наводнения на други държави;
* S PREP39-RKAC86 Провеждане на обучителна и информационна кампания по проблемите свързани с наводненията и др.

В резултат на преразглеждането и актуализацията на ПУРН в ЗБР, като етап от процеса на актуализация на ПУРН 2022-2027 г., са определени 17 района със значителен потенциален риск от наводнения (РЗПРН), разпределени в три основни поречия. РЗПРН са утвърдени от Министъра на околната среда и водите със Заповед РД-804/2021 г. Планираните дейности и реализацията на ИП при необходимост, следва да бъдат съобразени и с отделните етапите на актуализация на ПУРН (2022-2027г.), а именно: ПОРН, карти на заплахата и на риска от наводнения и проект на ПУРН с програма от мерки. Информацията и документите ще бъдат периодично публикувани, и публично достъпни на интернет страницата на БД ЗБР, секция ,,Длан за управление на риска от наводнения" 2022-2027 г. Към днешна дата е изготвен проект на Предварителна Оценка на Риска от Наводнения (ПОРН) на ЗБР с актуализирани предварителни РЗПРН (в т.ч. и нови РЗПРН).

При осъществяване на дейностите от Стратегическия план е необходимо да се прилагат и разписаните мерки съгласно Становище по Екологична оценка №3-1/2016г. на проекта на ПУРН на ЗБР.

В ПУРН 2016 - 2021 г. на Дунавски район няма предвидени забрани и ограничения, касаещи реализирането на произтичащите бъдещи инвестиционни предложения/планове/програми/проекти от СПОСП.

В момента се изпълняват дейности по актуализация на ПУРН, който ще е с период на действие 2022 - 2027 г., и предвижданията на програма СПОСП ще бъдат съобразявани и с този план.

**А. Повърхностни води**

По данни от ИАОС, през периода 1996-2018г. се запазва тенденцията, наблюдавана през последните години за подобряване на качеството на повърхностните води. Въпреки тази тенденция все още има водни тела определени в риск, като за подобряване на състоянието им са изготвени програми от мерки за достигане на добро екологично състояние. За разглеждания период концентрациите на O2 (разтворен кислород), NH4-N (Амониев азот), N-NO3 (Нитратен азот), БПК (Биохимична потребност от кислород) и PO4-P (Ортофосфати) показват намаляване на нивата си от предходни години. Леко повишаване има при ХПК (химична потребност от кислород) през 2017 г, но през 2018 г има понижение в концентрациите в страната като цяло.

През 2018 г. направената оценка на индикативните основни физико-химични показатели, поддържащи биологичните елементи за качество, показва, че голяма част от обследваните пунктове попадат в категорията отлично-добро състояние.

За Басейнова дирекция **Дунавски район** са обследвани 49 пункта за контролен и 120 пункта за оперативен мониторинг. Оценката на основните индикатори е както следва:

* Разтворен кислород О2 - 60% в отлично състояние, 30% в добро и 10% в умерено.
* Азот амониев NH4-N - 55% в отлично състояние, 31% са в добро и 14% в умерено.
* Нитратен азот NO3-N- 22% в отлично състояние, 33% са в добро и 45% са в умерено.
* Ортофосфати PO4-P - 45% в отлично състояние, 36% са в добро и 19% са в умерено.
* БПК5 - 30% са в отлично състояние, 40% са в добро, а 30% са в умерено.

За Басейнова дирекция **Черноморски район** са обследвани 162 пункта за контролен мониторинг, 137 пункта за оперативен мониторинг.

* Разтворен кислород О2 - 63% в отлично състояние, 19% в добро и 18% в умерено.
* Азот амониев NH4-N - 52% в отлично състояние, 27% са в добро и 21% в умерено.
* Нитратен азот NO3-N- 40% в отлично състояние, 23% са в добро и 37% са в умерено.
* Ортофосфати PO4-P - 49% в отлично състояние, 24% са в добро и 27% са в умерено.
* БПК5 - 38% са в отлично състояние, 36% са в добро, а 26% са в умерено.

 За Басейнова дирекция  **Източно-беломорски район** - 40 пункта за контролен мониторинг и 149 пункта за оперативен мониторинг.

* Разтворен кислород О2 - 60% в отлично състояние, 27% в добро и 13% в умерено.
* Азот амониев NH4-N - 33% в отлично състояние, 40% са в добро и 27% в умерено.
* Нитратен азот NO3-N- 37% в отлично състояние, 37% са в добро и 26% са в умерено.
* Ортофосфати PO4-P - 33% в отлично състояние, 21% са в добро и 46% са в умерено.
* БПК5 - 38% са в отлично състояние, 35% са в добро, а 27% са в умерено.

За Басейнова дирекция **Западнобеломорски район** са обследвани 27 пункта за контролен мониторинг и 74 пункта оперативен мониторинг.

* Разтворен кислород О2 - 54% в отлично състояние, 40% в добро и 6% в умерено.
* Азот амониев NH4-N - 26% в отлично състояние, 58% са в добро и 16% в умерено.
* Нитратен азот NO3-N- 50% в отлично състояние, 34% са в добро и 16% са в умерено.
* Ортофосфати PO4-P - 38% в отлично състояние, 15% са в добро и 47% са в умерено.
* БПК5 - 32% са в отлично състояние, 48% са в добро, а 20% са в умерено.

По отношение на крайбрежните морски води следва да се отбележи, че през последния отчетен период (2018 г.) не е определяно химичното състояние на крайбрежните водни тела.

Общият обем на регистрирания повърхностен отток за страната през 2018 г. сравнен със средномногогодишните норми за периодите 1961÷1990 г., 1971÷2000 г. и 1981÷2010 г., се е увеличил съответно с 33,4%, 51,7% и с 58,1%. Спрямо предходната 2017 г. е с 69,7% по-многоводна. Участието на отделните водосборни басейни в сформирането на оттока през 2018 г. е както следва: 39,6% от реките в Дунавския водосборен басейн, 32,3% е формиран от реките в Източнобеломорския водосбор, 14,4% от реките в Западнобеломорския басейн, 13,7% от реките в Черноморския водосбор. Приблизително 45 % от повърхностните води в България са под доброто екологично състояние, а приблизително 2 % от повърхностните води не постигат добро химично състояние, въпреки че химичното състояние на 64 % от водите е неизвестно.

**Б. Подземни води**

Съгласно ПУРБ 2016 – 2021 г. на районите за басейново управление в България са обособени 169 подземни водни тела. От тях 50 на брой са в Дунавския район, 40 – в Черноморския район, 41 – в Източнобеломорския район и 38 подземни водни тела в Западнобеломорския район. На територията на страната се осъществява мониторинг на подземните води, чрез изградените: пунктове за контролен и оперативен мониторинг на химичното състояние на подземните води, пунктове за мониторинг на зони за защита на водите, както и пунктове за мониторинг на количественото състояние на подземните води – измерване на водно ниво в кладенци и на дебити на извори. Индикаторите за оценка на химичното състояние на подземните води представляват средногодишните стойности на концентрациите на замърсителите, определени с Наредба №1/10.10.2007 г. за проучване, ползване и опазване на подземните води: активна реакция (рН), eлектропроводимост, обща твърдост, перманганатна окисляемост, амониеви йони, нитрати, нитрити, сулфати, хлориди, фосфати, натрий, калций, магнезий, цинк, живак, кадмий, мед, никел, олово, хром общ, желязо, манган, арсен, тетрахлоретилен и трихлоретилен и пестициди.

В периода 1999 - 2018г. се наблюдава постепенно подобряване на качеството на  
подземните води за по-голяма част от показателите. Процентът на пунктовете, в които  
средногодишните стойности надвишават стандартите за качество (СК) на подземните  
води, показва тенденции на намаляване за всички показатели, с изключение на  
нитратите. За показателите манган, общо желязо, амониеви йони, нитритни йони,  
перманганатна окисляемост, фосфати и електропроводимост се наблюдават по-  
значителни тенденции към понижаване на процента пунктове с превишения на СК.

При хлоридите не се наблюдава ясно изразена тенденция за 20 - годишния период. За нитратите се наблюдава слаба тенденция на повишение за целия 20-годишен период, тенденция на снижаване за последните четири години. Основен замърсител на подземните води за страната са нитратите. От анализа на данните за периода 2009 г. – 2018 г. за измерени водни нива в кладенци и измерени дебити на извори - преобладават добре изразени положителни тенденции на покачване, както в дебита на изворите (54%), така и в нивата на кладенците (48%) от всички наблюдавани пунктове. Отрицателни тенденции на спадане на дебита на изворите и спадане на нивата на кладенците са установени в 37 % от изворите и в 38 % от кладенците. Без добре изразени тенденции на изменение (в състояние на относителна устойчивост) е бил дебитът на изворите в около 9% от наблюдаваните извори и нивата на подземните води в 14% от наблюдаваните кладенци. Замърсители постъпват във водите и от земеделски дейности и животновъдство, свързани с прилагане на торове и препарати за растителна защита, както и от депата (сметищата) за отпадъци, които не отговарят на съвременните нормативни изисквания и добри практики за изграждане и експлоатация на такива обекти. Съществен екологичен проблем е и състоянието на водовземането: значителни загуби на питейна вода преди достигане до потребителите и използване на питейна вода за промишлени нужди и напояване. Що се отнася до подземните води, приблизително 5 % не постигат добро количествено състояние, а 34 % не постигат добро химично състояние. Дифузното замърсяване от селското стопанство представлява най-значителният натиск върху подземните води и вторият по значимост натиск върху повърхностните води. Най-значимите въздействия са свързани със замърсяването с хранителни вещества, органичното замърсяване и химическото замърсяване.

По отношение на замърсяването с нитрати състоянието на подземните води се е влошило между 2012 г. и 2017 г. Докато през 2012 г. в 9 % от станциите за подземни води е било отчетено лошо и в 26 % умерено качество, данните за 2017 г. са били съответно 11 % и 29 %; по този начин делът на водите с високо качество е намалял от 64 % на 6 %. България е на 6-то място сред държавите в EС-27 по отношение на наличност на възобновяеми ресурси на прясна вода (средногодишна стойност от 14,3 милиона m³ на 1000 жители).

**В. Зони за защита на водите**

Съгласно разпоредбите на чл. 6 от Рамковата директива на водите се изисква от държавите членки на ЕС да осигурят изготвянето на регистри за всички зони за защита на водите в границите на всеки отделен район за басейново управление, които се преразглеждат и актуализират на всеки 6 години.

Регламентирани са следните зони за защита на водите:

* Територията на водосбора на повърхностните водни тела и земната повърхност над подземните водни тела, които се използват за питейно-битово водоснабдяване и имат средно денонощен дебит над 10 куб.м или служат за водоснабдяване на повече от 50 човека и водните тела, които се предвижда да бъдат използвани за питейно-битово водоснабдяване;
* Водните тела, определени като води за отдих и водни спортове, включително определените зони с води за къпане;
* Зоните, в които водите са чувствителни към биогенни елементи, включително уязвими зони и чувствителни зони;
* Зоните за опазване на стопански ценни видове риби и други водни организми;
* Защитените територии и зони, определени или обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване.

**Г. Риск от наводнения**

Комплексен подход за управление на риска от наводнения се въвежда от Директива 2007/60/ЕО на Европейския парламент и на Съвета от 23 октомври 2007 година относно оценката и управлението на риска от наводнения, чиято цел е да се постигне намаляване на бъдещия риск чрез проучване, оценка и въздействие върху всички фактори, влияещи върху появата на наводненията и значимостта на последиците им върху човешкото здраве, стопанската дейност и околната среда.

Директивата изисква от държавите членки да разработят План за управление на риска от наводнения (ПУРН) с включена Програма от мерки (ПоМ). Неговата цел е да създаде условия за намаляване неблагоприятното въздействие върху човешкото здраве, околната среда, културното наследство и стопанската дейност от наводненията, и по-конкретно в определените райони със значителен потенциален риск от наводнения.

*В ДЕО ще бъде представена информация за състоянието на повърхностните и подземните води в национален обхват, състоянието на зоните за защита на водите, наличието на райони със значителен потенциален риск от наводнения. За анализите на водите ще се ползват ПУРБ и ПУРН, както и актуализираната предварителна оценка на риска от наводнения към проекта на ПУРН за периода 2022-2027 г.*

* + 1. ***Земни недра***

България е със сравнително малка площ, но с много разнообразен релеф. От север на юг и от запад на изток се редуват низини, равнини, котловини, ниски и високи планини, прорязани от речни долини.

В България са разпространени трите основни вида скали с различен произход и възраст – магмени (масивни), седиментни и метаморфни. Различните геоложки структури и геоложкия риск, следващ от естествените физикогеоложки и/или техногенни процеси, са основен фактор при взимането на проектантските решения, в т.ч. по отношение на изграждането на съоръжения на екологичната инфраструктура.

От физико-геоложките явления решаващо значение за нашата страна имат речната и овражна ерозия, свлачищата, срутищата, пропадането и сеизмичността.

В последните години климатичните изменения придобиват все по-голямо влияние върху геоложките процеси и явления. Периодите на продължително засушаване, интензивните валежи, високите прииждащи вълни в много случай водят до силна проява на ерозионни процеси по речните брегове и бреговете на водохранилищата, развитие и удълбочаване на овражната мрежа.

*В ДЕО ще бъде представена информация за земните недра и сеизмичните процеси.*

* + 1. ***Почви и земеползване***

Територията на България се характеризира с голямо разнообразие на почвената покривка. Формирането и разпространението на почвените различия се определя от спецификата на физико-географските условия и сложните съчетания между тях.

В България прониква влиянието на четирите големи почвени провинции, характерни за Европа: *Степната и лесостепната източноевропейска*, *Средиземноморската южноевропейска*, *Горско-атлантическата западноевропейска с нейната планинска разновидност* и влажната субтропична *Черноморска провинция*.

На територията на Р България се очертават три големи почвени зони – *Севернобългарска лесостепна зона*, *Южнобългарска ксеротермална зона* и *Планинска зона*. Това се дължи на съчетанието на различните условия на почвообразуване (геоложка характеристика, релефни особености, климатични особености, растителна покривка и пр.), протичането на различни процеси на почвообразуване в минало време и настъпили природни и антропогенни влияния. По отношение на качеството на почвите България е в категорията на държавите — членки на ЕС с по-ниско съдържание на органични вещества. Нейните почви се характеризират с недостиг на фосфор и биха извлекли ползи от практиките за наторяване, предназначени за възстановяване на баланса. Възстановяването на баланса също би било от полза за климата и качеството на въздуха. Страната разполага с относително изобилни ресурси на прясна вода, но всички райони на речните басейни са изправени пред проблеми, свързани с количеството вода. Приоритизирането на практики, които конкретно са насочени към предизвикателствата, свързани с почвите и количеството на местните води, ще бъде важно за успешния екологичен преход на българското селско стопанство. Това би укрепило текущия преход към повече биологично производство, като по този начин ще допринесе за намаляване на пестицидите и хранителните вещества и ще увеличи производството на биоенергия**.**

Почвите с дълбок профил са от най-голямо значение за земеделието. Те са разположени в равнинните и равнинните части и заемат около 53,2% от територията на страната, включват черноземи, тъмно сиви горски почви, сиви горски почви, псевдоподзолисти горски почви, канелени горски почви, смолници, част от наносните почви - алувиални и делувиални и ливадните почви. Тези почви, в съчетание с благоприятните климатични условия, формират много добра предпоставка за отглеждането на голям брой земеделски култури. Черноземите заемат около 21% от общата територия на страната и са с най-голямо значение за земеделското производство. Плитките и неразвити почви, вкл. канелени горски почви, сиви горски почви, жълтоземно подзолисти почви, кафявите горски почви, тъмноцветни планинско горски и планинско-ливадни почви, заемат 39,3% от територията на страната и предоставят добри условия за отглеждане на определени селскостопански култури.

Почвените ресурси на България, притежаващи като цяло висок потенциал от продуктивни, регулаторни и буферни функции, са подложени на естествена и антропогенна деградация, което влияе неблагоприятно на функционирането на естествени и изкуствени екосистеми. По данни от последния НДСООС, почвите в страната са в добро екологично състояние по отношение на запасеност с биогенни елементи/органично вещество, съдържание на тежки метали и металоиди, и устойчиви органични замърсители (полиароматни въглеводороди, полихлорирани бифенили и хлорорганични пестициди). Наблюдава се трайна тенденция към увеличаване площите, заети с обработваеми земи и намаляване на необработваемите земи. Дифузното замърсяване на почвите е вследствие на атмосферни отлагания и неустойчиви земеделски практики. За периода 2007 – 2018 г. са констатирани положителни тенденции по отношение на цялостния процес на управление на складовете за забранени и с изтекъл срок на годност продукти за растителна защита /ПРЗ/ и площите около тях. Запасеността на почвите с биогенни елементи за 2018 г. е сравнително добра. За разлика от предходната, през 2018 г. райони с екстремно засушаване не се наблюдават, а тези със силно засушаване са значително по-малко и обхващат райони от Югоизточна Република България и крайните Югозападни райони на страната. Друго различие от 2017 г. е значително по-обширните територии от страната с умерена и нормална степен на засушаване. През 2018 г. степента на вкисляване в пунктовете за мониторинг се запазва. По отношение засоляването на почвите, през 2018 г. тенденциите се запазват, а именно - в някои от пунктовете се установява намаляване на съдържанието на обменен натрий и понижаване на почвената реакция (рН). Темпът на нарастване на почвеното запечатване в Република България в сравнение с другите европейски страни е по-нисък.

Процесите на почвено запечатване са по-силно изразени в крайбрежните и курортните селища, където строителството бележи най - висок ръст в страната. В периода 2016 – 2018 г. засегнатите площи от плоскостна водна ерозия и почвени загуби остават относително постоянни. В сравнение с предходната година през 2018 г. се наблюдава слабо увеличаване на интензитета на плоскостната водна ерозия. През 2018 г. се наблюдава тенденция за увеличаване броя на свлачищата и засегнатите територии (ha) спрямо 2017 г. Наблюдава се трайна тенденция към увеличаване площите, заети с обработваеми земи и намаляване на необработваемите земи. Според категоризацията по КОРИНЕ земно покритие (CLC), най-голям дял имат земеделските земи, използвани за интензивно земеделие и отглеждане на културни растения – 46,64%. Тревните екосистеми са застъпени от два класа земно покритие – „Естествени тревни площи“ (3,64%) и „Пасища“ (3,41%). Те са основна среда за животновъдството в България и съгласно закона за устройство на територията попадат също в категорията земеделски земи.

Решенията, които се вземат по отношение на земеползването трябва да се прилагат така, че почвите да се използват и защитават по начин, който съхранява тяхната способност да изпълняват функциите си: продуктивна функция, осигуряваща производство на храни и биомаса, буферна, носеща, филтрираща, пречиствателна способност по отношение а дрениращи води, източник на суровини, екологични функции, свързани с кръговрата на веществата в биосферата и опазване на биоразнообразието, опазваща историческото и културното наследство.

*В ДЕО ще се представи подробна информация за състоянието на почвите, в т.ч. почвено запечатване, ерозия на почвите, замърсяване на почвите.*

* + 1. ***Ландшафт***

Съгласно ландшафтното райониране на България, страната е разделена на 4 области и 16 подобласти, като в областите се включват[[5]](#footnote-5):

* Севернозонална област на Дунавската равнина;
* Старопланинска област;
* Южнобългарска планинско-котловинна област;
* Междупланинска зонална област на южнобългарските низини и ниски планини.

За състоянието на ландшафтите и промените в тях може да се съди от промяната на класовете земно покритие. По данни от ИАОС, към 2018 г. урбанизираните територии са 4,61 % от територията на Република България, като клас „Населени места със свободно застрояване“ е с най-голям дял – 3,37 %. Сладководните типове класове земно покритие (реки и езера) представляват 1,02% (52 776 ha), влажните зони – 0,09%. Най-голямо увеличение в площта се наблюдава при „Храстовите и/или тревни съобщества“ и „Обработваемите земи“. Най-голямо намаление в площите 118 спрямо 2012 г. се наблюдава при „Горите“, следвани от „Пасищата“ и „Трайните насаждения“. За периода 2012 – 2018 г. се забелязва увеличаване на площите с антропогенен произход - Населени места – 17 ha, „Индустриални, търговски и транспортни обекти“ – 1 534 ha, както и „Мини, сметища и строителни територии“ – 1 879 ha, което повишава натиска върху естествените природни екосистеми и съставляващите ги компоненти. Площта на трите основни класа гори (широколистни, иглолистни и смесени) е 31% от територията на страната. Широколистните гори са с най-голяма площ (20,62%), следвани от смесените гори (5,67%) и иглолистните гори (4,7 %).

Съгласно класификацията на МАЕS (инициатива на ЕК за „Картиране и оценка на екосистемите и техните услуги“) към горските екосистеми спада и клас „Преходно дървесно-храстова растителност“, която съставлява 6,75%. Общият дял на горските екосистеми е 37,74%. По данни от НДСООС, фитосанитарното състояние на горите през 2018 г. е по-добро, в сравнение с предходни години. В сравнение със средностатистическите показатели за страната, изчислени на база данните за периода 2008 – 2017 г. (съответно 471 пожара и 5 316 ha опожарени територии), с 222 горски пожара и 1 453 ha опожарени горски територии, през 2018 г. Република България е под средните стойности и по двата показателя.

Преките щети от горските пожари за 2018 г. са оценени на 39 286 лева, което е най-ниската стойност за последните 20 години. Създаването и опазването на видове и особености на ландшафта, характеризиращи се с голямо разнообразие, върху земеделски земи е важно за възстановяването на биоразнообразието, което в дългосрочен план подобрява земеделската производителност, предотвратява ерозията и изтощаването на почвите, филтрира въздуха и водата, подпомага адаптирането към климата и също така помага на земеделието и горското стопанство да реализират значителния си потенциал на въглеродни поглътители.

Устойчиво управление на елементи на ландшафта следва да се прилага в земеделски земи, включително попадащи в зони от Натура 2000. Като подобрителните мероприятия включват: поддържането на ерозирали пасищни територии чрез засаждане на тревни смески и чрез премахване на инвазивни чужди видове, осигуряване на подходящи места за гнездене чрез: засаждане на тополи (или дълготрайни други видове).

**Горски ландшафти**

По данни от проект „КОРИНЕ земно покритие 2018 г.", площта на трите основни класа гори (широколистни, иглолистни и смесени) е 3 568 758 ha или 31,00% от територията на страната. Широколистните гори са с най-голяма площ (20,62%, 237 4613 ha), следвани от смесените гори (5,67%, 5 3387 ha) и иглолистните гори (4,7 %, 54 0757 ha). Съгласно класификацията на MAES (инициатива на ЕК за „Картиране и оценка на екосистемите и техните услуги") към горските екосистеми спада и клас „Преходно дървесно-храстова растителност", която съставлява 6,75% (777 727 ha). Общият дял на горските екосистеми е 37,74% (2 374 613 ha).

По данни от НДСООС, фитосанитарното състояние на горите през 2018 г. е по-добро, в сравнение с предходни години. В сравнение със средностатистическите показатели за страната, изчислени на база данните за периода 2008 - 2017 г. (съответно 471 пожара и 5 316 ha опожарени територии), с 222 горски пожара и 1 453 ha опожарени горски територии, през 2018 г. Република България е под средните стойности и по двата показателя.

Преките щети от горските пожари за 2018 г. са оценени на 39 286 лева, което е най-ниската стойност за последните 20 години. Макар горските площи в ЕС да се увеличават и днес горите да покриват 45 % от цялата сухоземна територия на ЕС, горите са подложени на нарастващ натиск в резултат на изменението на климата.

Допълнителен натиск произтича от изоставянето на земите в селските райони, липсата на управление и разпокъсаността вследствие на промени в земеползването, увеличената интензивност на управлението поради нарастващо търсене на дървесина, горски продукти и енергия, инфраструктурните промени, урбанизацията и усвояването на земя.

Необходимо е да се увеличи количеството и качеството на европейските гори предвид тяхната решаваща роля за биологичното разнообразие, постигането на неутралност по отношение на въглеродните емисии до 2050 г. и биоикономиката. Залесяването и повторното залесяване при строго спазване на екологичните принципи в полза на биологичното разнообразие, възстановяването и устойчивото управление на горите могат да допринесат за смекчаване на последиците от изменението на климата чрез увеличаване на нетните поглъщания на CO2, чрез запазване на запасите от въглерод и чрез осигуряване на ресурси за кръговата биоикономика, като същевременно генерират допълнителни ползи, включително за биологичното разнообразие и адаптирането към изменението на климата. По този начин земеделските и горските стопани могат да бъдат пряко възнаградени за екологичните и климатичните действия (включително чрез улавяне на въглероден диоксид), като се създадат нови възможности за стопанска дейност в селските райони.

Прилагането на мерки за енергийна и ресурсна ефективност, като например насърчаване на енергоспестяването в стопанствата и технологиите за възобновяема енергия от малък мащаб, също може да подпомогне селскостопанския сектор. Съществува широк набор от инструменти на ОСП, които могат да помогнат за прилагането на тези стъпки на практика, във взаимодействие с другите европейски и национални политики и съответното законодателство в областта на околната среда, климата и енергетиката. Инструментите включват не само различните видове екологични плащания въз основа на площ — сред които новите екосхеми, заедно с дългосрочните плащания по стълб II на ОСП — но също така и елементите на условност и подкрепата за изграждане на знания, инвестиции, иновации и сътрудничество. Мерките, свързани с горите, предвидени за залесяване и предотвратяване и възстановяване на щети по горите от горски пожари, природни бедствия и катастрофични събития се прилага в съответствие с чл. 68 от Регламента за СП.

За най-сериозен рисков фактор при опазване на горите продължават да се смятат горските пожари. Мерките и мероприятията за защита на горските територии от пожари се планират за всяка горска териториална единица независимо от собствеността на територията и са задължителни за изпълнение.

Възстановяването на потенциала за производство и въвеждането на превантивни мерки е в съответствие с приоритетите на Конференцията на министрите за опазване на горите в Европа (КМОГЕ), Европейската стратегия за горите и Плана за опазване на горите от пожари. Устойчивото управление на частните и общинските гори и опазването на горското биоразнообразие ще допринесе за изпълнение на Европейската стратегия за горите.

*В ДЕО ще бъде направен анализ на състоянието на ландшафта.*

* + 1. ***Състояние на биологичното разнообразие***

През последните десетилетия в България се забелязва все по-силно желание да се поддържа и възстановява биоразнообразието, за което свидетелстват много стратегически документи на национално и европейско равнище. Уязвимостта на защитените зони е свързана най-вече с антропогенните въздействия. Като основни заплахи се очертават неустойчивите селскостопански практики, урбанизацията и експанзията на инфраструктура, замърсяването на повърхностни води, в т.ч. от промишлени инсталации, транспорт, отпадъчни води и др., изменението на природните екосистеми, в т.ч. от предизвикани от човека промени на хидравличните условия, ВЕЦ, резервоари, сметища и др.

* + - 1. ***Флора и фауна***

Местата, попадащи в екологичната мрежа, се определят в съответствие с две от директивите на Европейския съюз в сферата на околната среда – Директива 92/43/ЕЕС за опазване на природните местообитания и на дивата флора и фауна (наричана накратко Директива за хабитатите) и Директива 79/409/ЕС, кодифицирана чрез Директива 2009/147/ЕС, за опазването на дивите птици (наричана накратко Директива за птиците).

По данни от Националната стратегия за опазване на биологичното разнообразие биотата на България включва 94 вида бозайници, 383 птици, 36 влечуги, 16 земноводни, 207 черноморски и сладководни риби, около 27 000 насекоми и други безгръбначни, между 3 500 и 3 750 вида висши растения, и повече от в 500 низши растения и гъби. Така България се нарежда между страните с най-голямо биологично разнообразие в Европа. Растителните ендемити съставляват около 5 процента от общата флора, твърде висок дял в сравнение с други, по-големи европейски страни. Наличната информация за безгръбначните таксони сочи, че 8.8 % от ненасекомните видове и 4.3 % от насекомите са ендемични. Тези проценти най-вероятно ще се увеличат при по-нататъшното пълно изследване на тези групи. Съгласно Закона за биологичното разнообразие в страната се обявяват защитени зони като част от националната екологична мрежа. Това са места от територията и акваторията на страната, които отговарят на изискванията за наличие на важни за биологичното разнообразие растителни и животински видове, включително птици, както и типове природни местообитания, включени в анексите на Директивата за хабитатите и Директивата за птиците. Списъците с природните местообитания и видовете, включително птици, за чиито местообитания се определят защитени зони,

В резултат на антропогенния натиск, през последните няколко десетилетия редица български видове са намалели до степен на изчезване. В тях се включват най-малко 31 вида висши растения, 7 безгръбначни, 3 вида риби, 2 змии, 3 птици, 2 (възможно 3) вида бозайници и 6 местни животински породи. Тревожно е състоянието на птиците, обитаващи земеделските земи, което потвърждава общоевропейските тенденции, които са резултат от някои неустойчиви земеделски практики. Намаляването на индекса за състоянието на популациите на птиците е признак за влошеното състояние на тези видове и средата, която обитават.

В резултат от среднозимното преброяване през 2018 г. са установени 131 493 индивида зимуващи водолюбиви птици, което е забележимо по-малко от наблюдаваните индивиди през предходните три години. Флуктуациите в числеността на водолюбивите птици, отчитани в тесен времеви интервал са в тясна зависимост от комплекс от абиотични, биотични и антропогенни фактори.

*В ДЕО ще бъде представена информация за характерната за Р България растителност и животински свят, в т.ч. редки и застрашени видове (в т.ч. предмет на опазване съгласно нормативни актове), инвазивни чужди видове и неместни видове, природни местообитания и др.*

* + - 1. ***Защитени зони***

Разширяването на Европейския съюз с две нови държави-членки (България и Румъния) през 2007 г. доведе до изменения на природозащитното законодателство на ЕС – на Директивата за птиците, кодифицирана с Директива 2009/147/ЕО, и Директивата за местообитанията (92/43/EEC). Въз основа на политическото споразумение, посочено в Договора за присъединяване, Съветът прие директива за осъществяване на промени – Директива 2006/105/ЕО на Съвета от 20 ноември 2006 година за адаптиране на Директиви 73/239/ЕИО, 74/557/ЕИО и 2002/83/ЕО в областта на околната среда с оглед присъединяването на България и Румъния. Приложенията на директивите бяха изменени чрез добавяне на типични и застрашени видове и природни местообитания за 12 новите държави-членки. Работата по създаването и разширяването на мрежата НАТУРА 2000 продължи и след присъединяването на България към Европейския съюз, което доведе до увеличаване на площта и броя на първоначално създадените защитени зони от НАТУРА 2000.

По данни на МОСВ (<https://www.moew.government.bg/bg/priroda/natura-2000/natura-2000-v-bulgariya/obsta-informaciya-za-ekologichnata-mreja-natura-2000/>) към момента мрежата от защитени зони включва 120 защитени зони за опазване на дивите птици, покриващи 23.1 % от територията на България и 233 защитени зони за опазване на природни местообитания, покриващи 30,3 % от територията на България. Следва да се отбележи, че общият брой на ЗЗ в България е 354, но 13 са с обща граница по двете директиви (Директива за птиците и Директива за хабитатите). Подробни данни са дадени в Таблица 1.

*Таблица 1 Данни за защитените зони в Р България към 2021г.*

|  | **Брой на зоните** | **Площ (ha)** | **Територия [ha]** | **Акватория [km²]** | **% от територията на България** |
| --- | --- | --- | --- | --- | --- |
| Защитени зони по Директивата за местообитанията | 233 | 3 615 603 | 3 367 916 | 2476.87 | 30.3 % |
| Защитени зони по Директивата за дивите птици | 120 | 2 616 550 | 2 562 061 | 544.89 | 23.1% |
| Общо защитени зони „Натура 2000“ | 340\* | 4 155 839 | 3 873 704 | 2821.35 | 34.9% |

*\* 13 бр. от ЗЗ с обща граница по двете Директиви*

От 233 зони по Директивата за местообитанията 3 са изцяло с морска акватория (BG0001500 Аладжа банка, BG0001501 Емона, BG0001502 Отманли) с обща площ 560 км2, а 14 включват в границите си и морска акватория (BG0000154 Езеро Дуранкулак, BG0000621 Езеро Шабла – Езерец, BG0000573 Комплекс Калиакра, BG0000103 Галата, BG0000116 Камчия, BG0000100 Плаж Шкорпиловци, BG0001004 Емине – Иракли, BG0000574 Ахелой - Равда – Несебър, BG0000620 Поморие, BG0000271 Мандра-Пода, BG0000242 Залив Ченгене скеле, BG0000146 Плаж Градина - Златна рибка, BG0001001 Ропотамо, BG0001007 Странджа). Обща площ на SCIs: 36 117 км2 (към юли 2019 г.)

Територии със специален режим на защита, съгласно Директива 2009/147/ЕО (SPAs):

* В България са определени 120 защитени зони от НАТУРА 2000 по Директивата за птиците. 13 от тях се припокриват със защитени зони от НАТУРА 2000 по Директивата за местообитанията SCI зони. Обща площ на SPAs: 26 164 км2 (към юли 2019 г.)

Общо НАТУРА 2000 сухоземна територия:

* Общата площ на защитените зони от НАТУРА 2000 за птиците (SPA) и защитените зони от НАТУРА 2000 за местообитанията (SCI) при отчитане на припокриването, включително акватория е 41 558 км2 (към юли 2019 г.)
* Сухоземната площ на защитените зони от НАТУРА 2000 за птиците (SPA) и защитените зони от НАТУРА за местообитанията (SCI) при отчитане на припокриването е 38 737 км2 (без акватория) (към юли 2019 г.)


Общо НАТУРА 2000 морска територия:

* Включва акватория на 14 защитени зони от НАТУРА 2000 за местообитанията (SCI) – 1917 км2 и акватория на 3 (SCI) изцяло морски защитени зони от НАТУРА 2000 за местообитанията – 560 км2. Общо НАТУРА 2000 акватория 2 477 км2 (към юли 2019 г.)

Мрежата от защитени зони по „Натура 2000“ обхваща 34,9 % от територията на Р България, която цифра е много по-висока от тази в ЕС (19,8 %). Земеделската земя, обхваната от „Натура 2000“, е много повече от тази в ЕС (19,3 % срещу 9,9 %). Горите, обхванати от „Натура 2000“, представляват около 54 % (31 % за ЕС-27). Прегледът от 2019 г. на изпълнението на политиките на ЕС в областта на околната среда за България установи три основни приоритетни действия по отношение на мрежата „Натура 2000“, а именно: приключване на процеса на определяне на специални защитени зони (СЗЗ) със специфичните за защитените зони природозащитни цели и мерки за тях по отношение на местообитанията и видовете във всички защитени зони по „Натура 2000“; изграждане на ефективни структури за управление на мрежата „Натура 2000“ с подходящ административен и финансов капацитет и приключване на процеса на цялостно изпълнение и интегриране на директивите за опазване на природата в други секторни политики.

Земеделската земя с висока природна стойност (ВПС) представлява 32 % от ИЗП в България. България обаче е една от държавите — членки на ЕС, при които се наблюдава най-голяма загуба на земя с висока природна стойност (ВПС) поради интензификацията на селското стопанство. Най-големите загуби (>0,2 % от ИЗП) са в Дунавската равнина и района на Добруджа.

Уязвимостта на защитените зони е свързана най-вече с антропогенните въздействия. Като основни заплахи се очертават неустойчивите селскостопански практики, урбанизацията и експанзията на инфраструктура, замърсяването на повърхностни и подпочвени води, в т.ч. от промишлени инсталации, транспорт, отпадъчни води и др., изменението на природните екосистеми, в т.ч. от предизвикани от човека промени на хидравличните условия, ВЕЦ, резервоари, сметища и др.



*Фигура 2 Защитени зони по ЗБР*

* + - 1. ***Рамсарски места***

В списъка на Конвенцията за влажните зони с международно значение (**Рамсарските места**), България е представена с 11 влажни зони, с обща площ 49 912,43 ха, представляващи 0,45 % от територията на страната - “Атанасовско езеро”, “КомплексБеленски острови”, “Дуранкулашко езеро”, “Остров Ибиша”, “Шабленско езеро”,“Местността Пода”, “Поморийско езеро”, “Комплекс Ропотамо”, “Езеро Сребърна”,“Езеро Вая” и „Карстов комплекс Драгоманско блато“.

****

*Фигура 3 Рамсарски места*

* + - 1. ***Защитени територии***

Защитените територии и ефективното им опазване допринасят за изпълнението на изискванията на редица международни конвенции и споразумения, по които България е страна. В Доклада за екологична оценка подточката ще бъде разгледана подробно, както и:


* **Устойчиво управление на земеделските земи** в т.ч. на земите с висока природна стойност при използване на екосистемния и регионален подход, устойчиво управление на земеделските райони, които да способстват увеличаването им (както пасища, така и обработваеми земи и трайни насаждения, които са обхванати от мерки, свързани с биологичното разнообразие), и

**Устойчиво управление на горите,** водещи до съхраняване и възстановяване на приоритетните горски видове и местообитания като темпото на загуба на естествените местообитания вкл. горите бъде намалено с 50%, а където е възможно и сведено до нула.

По данни от ИАОС към края на 2019 г. броят на **защитените територии** (ЗТ) по смисъла на ЗЗТ е 1017 с обща площ 584921,8 ha или 5,27 % от територията на страната.

**Обекти на световното природно наследство** в България са:

* Национален парк „Пирин“ – включен 1983 г., разширен 2010 г.
* Резерват „Сребърна“ – включен 1983 г.
* Сериен европейски обект на световното наследство „Старите и първични букови гори на Карпатите и други региони в Европа“ - включен 2007 г., разширен 2011 г. и 2017 г.



*Фигура 4 Защитени територии по ЗЗТ*

*В ДЕО ще бъдат разгледани защитените зони и защитените територии.*

* + 1. ***Културно-историческо наследство***

Приемник на културно-историческото наследство на седем велики цивилизации, България е на трето място в Европа - след Гърция и Италия - по брой и разнообразие на открити паметници на културата. Съгласно актуализираната през 2019 г. Национална концепция за пространствено развитие за периода 2013-2025 г, в България има близо 40 хил. регистрирани недвижими културни ценности (НКЦ), вкл. 19,4 хил. архитектурно-строителни; 33 бр. археологически резервати, един от които със световно значение; над 150 групови НКЦ – територии на исторически селища и зони в централни градски части[[6]](#footnote-6).

* Старият град Несебър - включен 1983 г.
* Свещарската гробница - включена 1985 г.
* Рилски манастир - включен 1983 г.
* Ивановски скални църкви - включени 1979 г.
* Казанлъшка гробница - включена 1979 г.
* Мадарски конник - включен 1979 г.
* Боянската църква - включена 1979 г.

*В ДЕО ще бъде представена информация за културно-историческото наследство, вкл. архитектурното и археологическото наследство.*

* + 1. ***Вредни физични фактори***

Могат да се разделят основно на шум и вибрации и електромагнитни полета. Основните източници на шум в околната среда са:

* Транспортен шум – от автомобили, обществен и товарен транспорт, мотоциклети, мотопеди, наземен и подземен градски релсов транспорт, железопътен транспорт, авиационен транспорт.
* Градски вътрешно квартален шум – паркинги, гаражи, сметосъбирателни коли, спортни площадки, училища, детски градини и ясли, магазини, товарене и разтоварване на стоки, ресторанти, дискотеки, кино, театри, клубове и други обществени заведения, автогари, жп гари, летища.
* Вътрешно жилищен шум – от битови прибори, звукозаписна техника, озвучителни уредби, телевизори, музикални инструменти, разговори, битови кавги и др.
* Вътрешно градски шум – техническо оборудване, вентилационни уредби, хладилно оборудване, работилници и др.
* Промишлен шум – производствени предприятия.

Вибрациите са сред водещите фактори в работната среда. Поради влиянието на интензивни вибрации се дължи появата на сериозни професионални заболявания с прогресиращ характер, които трудно се поддават на лечение и водят до частична загуба на работоспособност. Засега машините, които се прилагат в добива на полезни изкопаеми и въглища, в строителството и ремонта на пътища и тунели, в жилищното строителство, в транспорта, металургията и машиностроенето не осигуряват надеждна защита на здравето по отношение на това въздействие. Освен това, наличието на вибрации винаги е съпроводено с емисии на интензивен шум, което е комбинация от фактори, предпоставка за висок професионален риск.

Електромагнитните вълни могат да бъдат нейонизиращи или йонизиращи, в зависимост от това дали при преминаването си през веществото, енергията на фотона е достатъчна, за да йонизира атомите на молекулата.

Независимо, че въздействието от електромагнитните полета (GSM и др.) се коментира все по-често, при всички изследвания, които са правени, все още не може да се даде еднозначен отговор за вредността и степента на въздействието върху човешкото здраве.

*В ДЕО ще бъде представена информация за състоянието на вредните физични фактори и основните източници на шум.*

* + 1. ***Отпадъци***

Отпадъците се приемат като екологичен, социален и икономически проблем, а нарастващото потребление и „консуматорското“ поведение на обществото продължават да произвеждат големи количества отпадъци. Необходими са големи и разнородни усилия за предотвратяване на образуването им. Отпадъците представляват и загуба на материални ресурси (чрез метали и други материали, които могат да се рециклират), а в същото време имат и потенциал като енергийни източници.

Прилагането на дейностите по третиране на отпадъци като повторна употреба и рециклиране са благоприятни за околната среда, водещи до отклоняване на отпадъци от депата. Република България прилага Национален планове за управление на отпадъците, чийто цели са насочени към прилагането на мерки за ефективно използване на ресурсите и устойчиво управление на отпадъците.

Водещите принципи при планиране на дейностите за управление на отпадъците са:

* “*Предотвратяване*” - образуването на отпадъци трябва да бъде намалено и избегнато, където това е възможно.
* “*Разширена отговорност на производителя*” и “*замърсителят плаща*” – лицата, които образуват или допринасят за образуването на отпадъци или замърсяват околната среда или сегашните притежатели на отпадъците трябва да покрият пълните разходи за третиране на отпадъците и да ги управляват по начин, който гарантира висока степен на защита на околната среда и човешкото здраве.
* “*Превантивност*” – потенциалните проблеми с отпадъците трябва да бъдат предвиждани и избягвани на възможно най-ранен етап.
* “*Близост*” и “*самодостатъчност*” – отпадъците трябва да бъдат обезвреждани възможно най-близко до мястото на тяхното образуване, като отпадъците, генерирани в ЕС, трябва да бъдат третирани в рамките на Съюза.
* „*Участие на обществеността*“ – съответните заинтересовани страни и органи, както и широката общественост имат възможност да участват в разработването на плановете за управление на отпадъците и на програмите за предотвратяване на отпадъците и имат достъп до тях след разработването им.

Резултатите от изпълнението на НПУО 2014 – 2020г. в България, показва наличието на значителен потенциал за подобряване на предотвратяването и управлението на отпадъците, по-добро използване на ресурсите, разкриване на нови пазари и създаване на нови работни места, като същевременно бъдат намалени вредните въздействия на отпадъците върху околната среда.

През последните години в **Република България** се запазва едно сравнително постоянно ниво на отпадъците, предадени за оползотворяване, което е показателно за усилията рециклиране на отпадъци, намаляване на количествата за депониране на национално ниво и прилагането на йерархията при практиките за управление на отпадъците;

По данни на НСИ през 2019 г. са образувани над 33 милиона тона неопасни отпадъци и над 13 милиона тона опасни отпадъци. Повечето от тях са предадени за оползотворяване, останалите са предадени за обезвреждане или изнесени извън страната. Генерираните неопасни отпадъци от икономическа дейност: Селско, горско и рибно стопанство се равняват на 853 917 t. Генерираните опасни отпадъци от същата икономическа дейност са 4 824 t.

По данни от последния НДСООС е налице трайна тенденция към намаляване на количеството на битови отпадъци, които са функция както на производството, така и на потреблението.

Няма причини да се очаква, че генерирането на битови отпадъци в Република България в следващите години ще се различава от общите световни тенденции. Очаква се морфологичният състав на битовите отпадъци да се променя в резултат на масово използване в бита на пластмасови и комбинирани опаковки за еднократна употреба, увеличаване на използването на метални опаковки, в частност алуминиеви за еднократна употреба, навлизане на напитки със стъклени бутилки за еднократна употреба, вноса на домакинска техника, електроника, автомобили и автомобилни гуми втора употреба и др., като се очаква повишаване на относителния дял на хартията, пластмасите и металите.

*Биомаса и продукти на биологична основа*

Произведена енергия от биомаса надхвърля 1 млн. тн, което представлява над 10% от общото потребление на енергия в страната. В България домакинствата потребяват 70% от енергията произведена от биомаса. Макар потенциалът за използване на отпадна дървесина за производство на енергия да позволява още по-висок дял на биомасата в енергийния баланс на страната, приоритет следва да бъде нейната преработка, а не енергийно оползотворяване.

В същото време има много голям неизползван потенциал в оползотворяването на твърди селскостопански отпадъци от стъбла от царевица за зърно, слънчоглед и други. Количествата твърди селскостопански отпадъци в страната се изчисляват на над 2 млн. тона годишно. Сегашната практика за неоползотворяване на голяма част от тези селскостопански отпадъци представлява загуба на ресурс за преработка и производство. Липсата на платформа за обмен на информация и добри практики не позволява да се направи връзка между източниците на образуване на биомаса в страната и производители и преработватели, които биха искали да оползотворят наличната биомаса в производството на различни продукти.

*В ДЕО ще бъде представена подробна информация за управлението на отпадъците.*

* + 1. ***Население и човешко здраве***

### ***Демографско състояние. Брой и структура на населението***

Настоящата демографска ситуация в Република България е резултат от продължителното въздействие на множество фактори и влияния, част от които са валидни и за останалите страни от ЕС, а други кореспондират с национални особености. Основните тенденции в демографските процеси през последното десетилетие са застаряване на населението, намалена раждаемост, засилена урбанизация и характерните за страните в преход висока смъртност и интензивна външна миграция предимно на млади и в активна възраст хора. По данни от НСИ, населението в страната към 31.12.2020 г. е 6 916 548 души., като в сравнение с предходната година то е намаляло с 48 557 души (0.7%) и представлява 1.4% от населението на Европейския съюз.

Продължава трайната тенденция за обезлюдяване на населени места, предимно на селата, и то в пограничните северозападни и югоизточни райони, което представлява сериозен проблем за икономическото развитие и за държавното и регионално управление. Под влияние на промените в раждаемостта, смъртността, средната продължителност на живота и външната миграция предимно на млади хора, продължава процесът на демографско остаряване и увеличаване на дела на населението над 65 години, което през 2019 г. възлиза на 21.6 % при 20.0 % за ЕС.

Запазва се дълготрайната тенденция за намаляване на раждаемостта (8.8 %) през 2019 г., обективно обусловена от влиянието на редица демографски, социални и икономически фактори, и остава по-ниска от средната стойност за ЕС (9.7‰), но се доближава до нивото в повечето европейски страни. Високото ниво на смъртността в Република България – обща и преждевременна е продължение на започналата преди 50 години трайна тенденция на нарастване на този показател, който през 2019 г. възлиза на 15.5 % и остава значително по-висок от средния за ЕС – 10.3 %. Показателят на преждевременната смъртност (относителен дял на умрелите лица под 65-годишна възраст от общия брой на умиранията) намалява с 0.5 % за последната година и през 2019 г. е 20.5 %. При мъжете (27.4 %) преждевременната смъртност е 2 пъти по-висока от тази при жените 13.1 %. От 1990 г. естественият прираст на населението в Република България е отрицателен и през 2019 г. е минус 6,7 %о Механичният прираст (разлика между заселени в страната и изселени от страната) също е отрицателен: минус 2 012 души, като намалението e в резултат на външна миграция, в която участват предимно лица от младите активни възрасти. През 2019 г. 49.1% от емигрантите са на възраст от 20 до 39 години и 15.9% под 20 години.

По отношение състоянието на околната и жизнената среда, в отделни региони на страната продължават да съществуват предизвикателства, свързани с отклонения в качеството на атмосферния въздух, питейните води, шумовото натоварване, оптичните лъчения, които могат да имат потенциално негативно отражение върху здравето на населението и/или различни уязвими групи от него.

Основен индикатор за качество на живот на населението по отношение на атмосферния въздух е процентът на населението, което живее при наднормени нива на замърсяване с ФПЧ10, О3, NO2, ФПЧ2.5, бензо(а)пирен и SO2. Ключовите послания от последния НДСООС относно дял на населението, което живее при наднормени нива на замърсяване са:

* През 2019 г. все още е голям процентът на населението, живеещо при нива на замърсяване над целевата норма за бензо(а)пирен (66.2 %).
* През 2019 г. в пунктовете, измерващи нивата на ФПЧ2.5 в Агломерация “София” и РОУКАВ “Югозападен”, не е постигнат достатъчен обхват на данните за оценка на процента на засегнатото население. По данни от другите РОУКАВ населението в България живее при нива на замърсяване под целевата норма за ФПЧ2.5.
* Все още остава много високият процент (60.8 %) на населението, което живее при наднормени нива на замърсяване с ФПЧ10, но през 2019 г. се наблюдава понижение (около 4 %) в сравнение с 2018 г.
* През 2019 г. населението в България, живеещо при нива на замърсяване с азотен диоксид над средногодишната норма е 0.4 %.
* През 2019 г. 0.2 % от населението в страната е изложено на нива на озон над краткосрочната целева норма.

### ***Заболеваемост и болестност***

Здравословното състояние и здравният статус на населението е основен показател за социално-икономическото развитие на страната, качеството на живота на населението и качеството на развитие на човешкия капитал. Общият здравен статус на населението се влияе от различни фактори като: пол, възраст, образование, местоживеене, условия на труд и трудова заетост, здравни традиции, здравна култура, състояние на здравната система. От основно значение е и осигуряването на условия за равен достъп до здравни услуги за всички.

Рисковите фактори за населението и здравето на хората условно могат да бъдат анализирани в три групи (съгласно начина им на разглеждане в Годишните доклади на министъра за здравеопазването за състоянието на здравето на гражданите и изпълнение на Националната здравна стратегия - последният такъв доклад е одобрен през 2021 г. и се отнася за 2019 г.)[[7]](#footnote-7):

* Рискови фактори, свързани със социално-икономическата среда;
* Рискови фактори, свързани с околната и трудовата среда.
* Рискови фактори, свързани с начина на живот.

В Република България през последните години се наблюдава трайна тенденция за намаляване на заболеваемостта от активна туберкулоза – като през 2019 г. показателят достига до 18.5 на 100 000 население. През 2019 г. заболеваемостта от злокачествени новообразувания достига 434.9%ооо. Най-висока е заболеваемостта от рак на млечната жлеза и рак на храносмилателните органи при жените и от рак на храносмилателната система и рак на мъжките полови органи при мъжете. Заболеваемостта за страните от ЕС от злокачествени новообразувания е 572.9%ооо.

Статистическите данни за заболеваемостта по хоспитализации за периода 2005- 2019г. показват, че броят на хоспитализираните случаи в стационарите на лечебните заведения нараства от 2 401 759 (34 188.6%ооо) през 2018г. на 2 412 523 (34 584.4%ооо) през 2019 г. Сред причините за хоспитализация по класове, водещи са болестите на органите на кръвообращението (13.6%), болестите на дихателната система (9.5%) и болестите на храносмилателната система (9.2%). Лица с първично определена трайно намалена работоспособност/вид и степен на увреждане Броят на лицата с първично определена трайно намалена работоспособност/вид и степен на увреждане над 16 год. възраст се увеличава, като от 53 061 през 2018г. достига 55 494 души през 2019г. През последните няколко години намалява и броят на освидетелстваните деца до 16 г. възраст, с признати вид и степен на увреждане, като делът на децата със 71-90% е 21.2%, а с най-тежката степен над 90% са 14.3%.

В Доклада за екологична оценка ще бъде направен анализ на състоянието по отношение на рисковите фактори за човешкото здраве и населението, в т.ч. взаимовръзката им с ОСП.

*За ДЕО ще бъдат използвани официални статистически данни и доклади, въз основа на които ще се извърши анализ на демографските показатели и рисковите фактори за човешкото здраве.*

* + 1. ***Материални активи и ресурсна ефективност***

По данни от НСИ, дълготрайните материални активи (ДМА) с екологично предназначение през 2019 г са основно свързаните с енергийния сектор, преработващата промишленост и други дейности. Съответните ДМА, свързани със селското, горско и рибно стопанство клонят към нула, както и свързаните със строителството. ДМА с екологично значение нарастват прогресивно годините, като най-висок ръст се отбелязва за Югоизточен район.

Делът на предприятията с иновационно сътрудничество от общия брой иновационно активни предприятия за 2018 г е 14,1% за индустрията и 18,7% за услугите.

Като релевантни за оценката на ПКИП се считат и материалните активи, свързани с транспорта. По данни от НСИ към 31.12.2020 г, дължината на автомагистралите и на третокласните пътища в страната за нараства в периода 2014-2018 г, а тази на първокласните и второкласните пътища бележи лек спад в 2020 г.

*Таблица 2 Статистически данни за България – транспорт*

| **Показатели / Години** | **2014** | **2015** | **2016** | **2017** | **2018** | **2020** |
| --- | --- | --- | --- | --- | --- | --- |
| Дължина на автомагистралите (км) | 610 | 734 | 740 | 734 | 757 | 806 |
| Дължина на първокласните пътища (км) | 2 965 | 2 954 | 2 983 | 2 928 | 2 925 | 2 883 |
| Дължина на второкласните пътища (км) | 4 042 | 4 025 | 4 028 | 4 028 | 4 022 | 4 019 |
| Дължина на третокласните пътища (км) | 12 111 | 12 140 | 12 151 | 12 171 | 12 172 | 12 209 |
| Дължина на железопътните линии (км) | 4 023 | 4 019 | 4 029 | 4 030 | 4 030 | 4 029 |

Осигуреността с капитал в селското стопанство се измерва чрез активите на хектар земеделска земя. Страната ни следва общата тенденция за ЕС към увеличаване на капитала, но по данни от EUFADN тя значително изостава по активи на хектар. Според данни на НСИ, след 2007 г. инвестиционната активност се е повишила, но същевременно технологичното равнище на производството остава ниско. Това е резултат от ниската степен на механизация, влошеното качеството на използвания посевен материал и селекционните практики, остарелия сграден фонд, технологии и др. Едва в последните години започва да се обръща внимание и на енергийната ефективност на използваните технологии, сгради и съоръжения. Тези фактори са причина и за ниското качество на произвежданите продукти.

*В ДЕО ще бъде направен анализ на състоянието на основните материални активи, свързани с СПОСП.*

* 1. **Евентуално развитие на околната среда без прилагането на СПОСП**

Евентуалното развитие на аспектите на околната среда без прилагане на СПОСП 2021-2027 се определя като „Нулева алтернатива“. Вероятните последствия се разглеждат по фактори/компоненти по-долу.

***Атмосферен въздух***

Без прилагането на СПОСП ще се пропусне възможността за подпомагане на проекти, които да доведат до намаляване на емисиите на вредни вещества в атмосферния въздух и съответно намаляване на атмосферното замърсяване.

***Климат***

По данни от последния НДСООС, за последните три десетилетия емисиите на основните парникови газове (ПГ) имат тенденция към намаляване. Очаква се тази тенденция да продължи и без осъществяването на СПОСП, но с по-ниски положителни стойности във връзка с пропуснатите ползи от реализиране на проекти по специфичната цел, касаеща приноса за смекчаване последиците от изменение на климата и за адаптация към него, както и за устойчива енергия.

***Води***

Без осъществяването на СПОСП се очаква тенденциите за подобряване качеството на повърхностните и на подземните води да се запазят, но резултантният ефект по отношение на опазване на водите ще бъде по-нисък без приноса на СПОСП за намаляване на замърсяването им и за по-ефективно използване в производството на природните ресурси, включително вода.

***Земни недра***

Неприлагането на СПОСП не се очаква да повлияе върху естественото състояние на земните недра.

***Почви***

Без прилагането на СПОСП се очаква да се запази съществуващото състояние на почвите, с пропуснати ползи от приноса на СПОСП за намаляване на замърсяването и основно вследствие осъществяването на кръгова и ресурсноефективна икономика.

***Ландшафт***

В условията на нарастваща урбанизация и свързаното с нея натоварване на околната среда се очаква при неприлагане на СПОСП да се влошат негативните въздействия върху ландшафта от неефективно използване на природните ресурси, от пропуснатите възможности за намаляване на отпадъчните потоци и за намаляване на емисиите на парникови газове.

***Биологично разнообразие***

През последните десетилетия в България се забелязва все по-силно желание да се поддържа и възстановява биоразнообразието, за което свидетелстват много стратегически документи на национално и европейско равнище: Оперативна програма „Околна среда“, Национална програма за развитие: България 2030, Национална стратегия за биоразнообразието, Национален план за действие за биоразнообразието, Стратегия на ЕС за биоразнообразието и др.

С постигането на целите, определени в тези стратегически документи, се очаква екосистемите съществено да се възстановят, да се подобри екологичната инфраструктура, да се намали броят на инвазивните чужди видове, да се поддържа благоприятно състояние на видовете природни местообитания и на консервационно значимите растителни и животински видове на местно, биогеографско и национално равнище, което да допринесе за предотвратяване на глобалната загуба на биоразнообразие. Предвид целите СПОСП, нейното неприлагане не се очаква да се отрази значително на биоразнообразието, но ще бъдат пропуснати ползи, основно вследствие неосъществяването на специфична цел 6.

***Културно-историческо наследство***

Отчитайки напредъка в отношението на обществеността към опазването и социализирането на културните ценности може да се каже, че неприлагането на СПОСП няма да повлияе на политиките за опазване на културно-историческото ни наследство.

***Материални активи***

Без прилагането на СПОСП се очаква тенденциите по отношение на материалните активи в сектора на иновационно-активните предприятия да се влошат.

***Отпадъци***

Редица инициативи и стратегически програми в страната целят промяна и преминаване на обществото към модел на кръгова икономика, ефективно използване на ресурсите, намаляване на образуваните отпадъци и увеличаване на рециклираните. СПОСП 2021-2027 също поставя като основен приоритет кръговата икономика. Без прилагането на СПОСП ще бъдат пропуснати ползите, които могат да бъдат реализирани в резултат от осъществяване на специфичните цели по този приоритет.

***Население, човешко здраве***

Без прилагането на СПОСП ще се запази съществуващото към момента състояние, както по отношение икономическото развитие на страната, така и във връзка с влошените демографски и недотам добри здравословни показатели на населението. Възможно е освен това да продължи и да се задълбочи тенденцията за намаляване на населението в редица от населените места, обезлюдяването на някои населени места, както и за влошаване на възрастовата структура на населението. Без прилагането на СПОСП няма да се даде възможност за подобряване динамичността на националия напредък, устойчиво развитие на човешкия капитал, създаване на условия за намаляване на миграцията и подобряване на естествения и механичен прираст на населението.

*Въз основа на характеристиката на аспектите на околната среда в т. 2.1 на ДЕО, в т.2.2. ще бъде направен анализ на евентуално развитие на аспектите на околната среда, в т.ч. по отношение на човешкото здраве, без прилагането СПОСП (по този начин ще бъде оценено въздействието на „нулевата алтернатива“, т.е. отказ от реализиране на СПОСП).*

1. ***Характеристика на околната среда за територии, които вероятно ще бъдат значително засегнати с реализацията на СПОСП***

Въз основа на информацията за проектите, които ще бъдат изпълнявани по заложените за СПОСП специфични цели, на този етап се приема, че различни територии и зони биха могли да бъдат значително засегнати от проектите в бъдеще. Затова най-важното условие е преди изпълнението на проекти, предвиждащи физически интервенции в околната среда, да се проведат конкретни оценки на въздействието върху околната среда и оценки за съвместимостта, където е приложимо. За да се насочи вниманието към най-уязвимите територии, които следва да бъдат взети под внимание при бъдещите оценки, по-долу е представен кратък обзор за основните групи от тези територии.

***Ландшафти и територии от интерес за Общността***

В териториалния обхват на СПОСП попадат **защитени зони (ЗЗ)** от екологичната мрежа Натура 2000 по смисъла на Закона за биологичното разнообразие (ЗБР): 233 защитени зони за опазване на природните местообитания и на дивата флора и фауна и 120 защитени зони за опазване на дивите птици.

Общите цели на опазване на защитените зони за местообитанията са:

* Запазване на площта на природните местообитания и местообитанията на видове и техните популации, предмет на опазване в рамките на защитената зона.
* Запазване на естественото състояние на природните местообитания и местообитанията на видове, предмет на опазване в рамките на защитената зона, включително и на естествения за тези местообитания видов състав, характерни видове и условия на средата.
* Възстановяване при необходимост на площта и естественото състояние на приоритетни природни местообитания и местообитания на видове, както и на популации на видовете, предмет на опазване в рамките на защитената зона.

Общите цели на опазване на защитените зони за птиците са:

* Опазване и поддържане на местообитанията на видовете птици, предмет на опазване в зоната, за постигане на тяхното благоприятно природозащитно състояние.
* Възстановяване на местообитания на видовете птици, предмет на опазване в зоната, за които е необходимо подобряване на природозащитното им състояние.

За всички зони за птиците, както и за някои от зоните за местообитанията има обнародвани заповеди по реда на чл. 12 от ЗБР, където са посочени специфични цели за опазване.[[8]](#footnote-8) Всички потенциални интервенции, произтичащи от СПОСП, следва да се съобразят с тези цели.

***Ландшафти и територии с национален защитен статут***

По данни от НДСООС към края на 2019 г. броят на **защитените територии** (ЗТ) по смисъла на ЗЗТ е 1017. По категории защитените територии в България са както следва:

* резерват – 55 бр.
* национален парк – 3 бр.
* природна забележителност – 347 бр.
* поддържан резерват – 35 бр.
* природен парк – 11 бр.
* защитена местност – 570 бр.

За всяка от защитените територии има определени режими на управление, с които следва да се съобразят всички потенциални интервенции, произтичащи от СПОСП.

***Зони за защита на питейните води***

Зони за защита на питейните води са териториите, които са определени за защита на водните тела, от които се добива вода за питейно-битови нужди, включително санитарно-охранителните зони, учредени около водохващанията за добив на питейна вода.

*Повърхностни води*

Съгласно утвърдените ПУРБ за 2016 – 2021 г. в съответните райони за басейново управление (РБУ) са определени зони за защита на питейните води както следва:

* Дунавски район – определени са 72 броя зони.
* Черноморски район – определени са 4 броя зони.
* Източнобеломорски район – определени са 64 броя зони.
* Западнобеломорски район – определени са 63 броя зони

*Подземни води*

Съгласно утвърдените ПУРБ за 2016 – 2021 г. в съответните РБУ са определени зони за защита на питейните води както следва:

* Дунавски район – При актуализацията на регистъра на зоните за защита на подземни води, предназначени за ПБВ, всичките 50 на брой подземни водни тела са определени като зони, в изпълнение на чл. 119 от ЗВ. Регистърът на тези зони се увеличава с една - BG1DGW00000NQ032, която е определена от ПВТ с код BG1G00000NQ032 и име Порови води в Неоген-Кватернера - Знеполска долина.
* Черноморски район – идентифицирани 31 бр. подземни тела, които отговарят на критериите, съгласно Закона за водите и са определени като води, предназначени за човешка консумация. Съгласно информация от регистъра на издадените разрешителни за водовземане от подземни води, на територията на ЧРБУ съществуват 987 бр. водовземни съоръжения от подземни води за питейно–битово водоснабдяване.
* Източнобеломорски район – Всички 41 подземни водни тела (100%) са определени като питейни и съответно зони за защита на водите.
* Западнобеломорски район – 34 броя отговорят на критериите на чл. 119, ал.1, т. 1 и т. 2 от ЗВ и са определени като води за водочерпене за човешка консумация.

***Води за рекреация***

Водите за рекреация включват водни тела, предназначени за отдих, водни спортове и/или води за къпане.

Съгласно утвърдените ПУРБ за 2016 – 2021 г. в съответните РБУ са определени води за рекреация както следва:

* Дунавски район – има определена една зона за къпане с име „Язовир Пчелина 2” и код BG3242661710017001. Към настоящият момент от актуализация на плана в ДРБУ не са определяни зони за отдих и/или водни спортове.
* Черноморски район – определени са 90 зони за къпане, разположени по Черноморското крайбрежие.
* Източнобеломорски район – 3 зони са определени като води за къпане – две зони в яз. Кърджали и една в яз. Студен кладенец. Предложени са 28 зони за отдих и водни спортове.
* Западнобеломорски район – в ЗБР не са определени зони за къпане, както и зони за отдих или водни спортове.

***Зони за опазване на стопански ценни водни организми***

Съгласно утвърдените ПУРБ за 2016 – 2021 г. в съответните РБУ са определени следните зони:

* Дунавски район – определени са 39 броя зони за опазване на стопански ценни видове риби и други водни организми.
* Черноморски район – определени са 33 броя зони за опазване на стопански ценни видове риби и други водни организми
* Източнобеломорски район – определени са 49 броя зони за опазване на стопански ценни видове риби.
* Западнобеломорски район – няма обявени зони за защита на стопански ценни видове риби и други водни организми.

***Чувствителни зони***

Това са територии, обявени за защита на повърхностните водни тела от замърсяване с нитрати, както и други биогенни елементи, от градските отпадъчни води. Водосборните области на определените чувствителни райони трябва да отговарят на изискването за допълнително пречистване на градски отпадъчни води (пречиствателно стъпало за отделяне на азота и фосфора) за населени места с повече от 10 000 еквивалентни жители (ЕЖ).

Съгласно утвърдените ПУРБ за 2016 – 2021 г. в съответните РБУ са определени следните чувствителни зони:

* Дунавски район – чувствителните зони в повърхностните водни обекти в ДРБУ са: с начало „р. Дунав, от границата при с. Ново село“ и край „р. Дунав, до границата при гр. Силистра“, както и „Всички водни обекти във водосбора на р. Дунав на територията на Р България“. Според така определените чувствителни зони в ДРБУ, само водоприемниците в поречие Дунавски Добруджански реки попадат в нормална зона, а всички останали водоприемници са определени като чувствителни зони. Нормалната зона е с код BG-NA-2006, име Водосборен басейн на Добруджански реки и площ 8135,384 км2.
* Черноморски район – чувствителни зони в ЧРБУ са Черно море, от границата при с. Дуранкулак до границата при с. Резово, както и всички водни обекти във водосбора на Черно море.
* Източнобеломорски район – определени са 6 бр. зони. Във водосбор на чувствителна зона попада целият басейн на р. Марица и р. Тунджа и басейна на р. Арда от извори до вливане на р. Крумовица. Водосборите на чувствителните зони заемат 33 116 км2 , което представлява 94% от площта на ИБР.
* Западнобеломорски район – за чувствителни зони са определени 9 участъка от повърхностни водни тела, всичките в поречието на р. Струма.

***Уязвими зони***

Това са територии, обявени за защита на повърхностните и подземни водни тела от замърсяване с нитрати от селскостопански източници.

Съгласно утвърдените ПУРБ за 2016 – 2021 г. в съответните РБУ са определени следните уязвими зони:

* Дунавски район – определени са 27 подземни водни тела и 6 повърхностни водни тела, които са замърсени или са застрашени от замърсяване с нитрати от земеделски източници
* Черноморски район – определени са 2 уязвими зони – северна и южна
* Източнобеломорски район – като нитратно-уязвима е определена 1 зона, но тя заема 16 620 км2, което представлява 47% от площта на района за басейново управление.
* Западнобеломорски район – определени са 2 броя подземни водни тела, които са замърсени или са застрашени от замърсяване с нитрати от земеделски източници - BG4000000Q001 – Порови води в Кватернер Струмешница и BG4000000N011 - Порови води в Неоген Струмешница, и 1 брой повърхностно водно тяло - BG4ST400R1072 - р. Струмешница от българо-македонската граница до вливане в р. Струма.

***Райони със значителен потенциален риск от наводнения***

Районите със значителен потенциален риск от наводнения, определени съгласно утвърдените ПУРН за периода 2016-2021 г., които ще бъдат илюстрирани в ДЕО.

*Въз основа на характеристиката на аспектите на околната среда към момента (която ще бъде направена в т.2 на ДЕО), както и на предвижданията на СПОСП, в този раздел на ДЕО ще бъде обърнато внимание на онези територии, които ще са най-значително засегнати от програмата и стратегията. Ще бъдат подробно разгледани чувствителни територии като защитени зони от екологичната мрежа „Натура 2000”, населени места и други обекти, подлежащи на здравна защита, санитарно-охранителни зони около водоизточници, райони с риск от наводнения и др.*

1. ***Съществуващи екологични проблеми, установени на различно ниво, имащи отношение към СПОСП, включително отнасящите се до райони с особено екологично значение, като защитените зони по Закона за биологичното разнообразие***

Основните екологични проблеми и тенденции са представени по-долу по компоненти.

***Въздух и климат***

*Климат*

Урбанизацията и индустриализацията пряко влияят върху локалните климатични условия, променяйки стойностите на метеорологичните елементи под въздушния купол, който се образува над такива територии. В резултат на неправилни урбанистични решения и неподходящо планиране се създават неблагоприятни микроклиматични условия и предпоставки за некомфортни условия за живот на населението.

Негативни промени могат да се получат от влошени условия на аерация (въздухообмен), породени от всички елементи на урбанизацията и индустриализацията, които водят до промяна на ветровите характеристики. Неправилното разпределение на елементите на урбанизацията водят до формирането на зони със преобладаващо затишие и липса на възможност за нормален въздухообмен. В резултат на този факт се създават условия на задържане на замърсители от транспорт и други източници в приземния въздушен слой, имащи пряко отношение към здравето на населението.

По отношение на всички тези проблеми има разработени практически решения, които от години се прилагат по света. Някои от тях се базират на правилния подбор на строителни материали, други на прилагането моделни и експертна оценка на ефекта от въздействието на един или друг вид проекти върху селищната среда и в конкретност върху локалните климатични условия и човешкия комфорт.

*Атмосферен въздух*

Една от основните причини за негативно въздействие върху качеството на атмосферния въздух и създаване на висока степен на замърсеност са отпадъчните газове от горивните инсталации за индустриални и битови нужди са друг съществен фактор, водещ до влошаване на качеството на атмосферния въздух. Основният източник на емисии на първични ФПЧ10 (основният показател, по който е нарушено качеството на въздуха в страната) е битовото отопление, във връзка с използване на твърди горива и неефективни печки и котли, за които е изчислено, че представляват най-малко 85% от емисиите на ФПЧ10.

Друг съществен проблем са отпадъчните газове от трафика, които са основна причина за замърсяването на въздуха около градските артерии и в градовете като цяло.

***Води***

Съществуващите проблеми по отношение на водите са адресирани с Програмите от мерки (ПоМ) към съответните Планове за управление на речните басейни (ПУРБ), Екологични проблеми, които могат да бъдат обвързани с прилагането на СПОСП, ще бъдат разгледани съответно за повърхностните и за подземните води.

*Повърхностни води*

Значимите видове натиск, оказвани върху водните тела, са:

* Значителни точкови източници на замърсяване: градски пречиствателни станции за отпадъчни води; градски канализации; индустриални източници на отпадъчни води; животновъдни ферми; обекти за отглеждане на аквакултури; реки, внасящи значителен товар в крайбрежните морски води;
* Значителни дифузни източници на замърсяване: земеделски практики; населени места без изградена канализационна система; горско-стопански дейности; депа за отпадъци, без изолираща подложна повърхност и дренажна система; замърсяване от подземни води в зони на смесване с повърхностните води; замърсени индустриални терени от минали екологични щети; почвена ерозия и абразия на бреговете; обекти за отглеждане на аквакултури.
* Значителни места на водоползване;
* Значителни морфологични изменения: корекции на реки; миграционни бариери - прагове и бентове; дейности по укрепване на бреговете; добив на инертни материали; удълбочаване на плавателни пътища – драгиране.
* Регулация на оттока: завиряване (язовири); хидротехнически съоръжения, хидроенергийни съоръжения (ВЕЦ).
* Други фактори на натиск: развитие на инвазивни видове; пристанищна инфраструктура.

*Подземни води*

Подземните води, макар и в по-малка степен, също се влияят от замърсяванията, постъпващи с отпадъчните фекално-битови и промишлени води в реките и речните корита. Амортизираните канализационни системи и авариите по тях допринасят за постъпване на замърсители в почвите и подземните води.

Замърсители постъпват във водите и от земеделски дейности и животновъдство, свързани с прилагане на торове и препарати за растителна защита, както и от депата (сметищата) за отпадъци, които не отговарят на съвременните нормативни изисквания и добри практики за изграждане и експлоатация на такива обекти.

Като проблем за водите, както повърхностни, така и подземни, се идентифицира и възможното им замърсяване от площадки за разполагане на съоръжения за събиране и/или третиране на отпадъци, в т.ч. и пестициди, за които съществува вероятност да бъдат съществено засегнати от недобро управление на отпадъците.

Съответните проблеми за повърхностните води, свързани с утайките от ПСОВ, както и проблемите от замърсяването на почвите, се отнасят и за подземните води, както впрочем и за другите екологични аспекти, които са в тясна заимовръзка с тях.

***Почви***

Основните екологични проблеми и тенденции по отношение на почвите се изразяват най-вече с развитие на проблемите, свързани с почвено запечатване, ерозия, свлачищни процеси, локално замърсяване и вкисляване.

Процесът на почвено запечатване се отнася за почви, използвани и трайно застроени за селищно изграждане, промишлено и инфраструктурно строителство, търговски и транспортни участъци, пътна и железопътна мрежа и др. Очаква се през следващите години процесът да е още по-силно изразен поради запазващите се темпове на разрастване на някои селищни структури и развитието на съпътстваща инфраструктура.

Почвената ерозия засяга огромни площи от територията на страната. Тя е естествен процес, който е силно зависим от антропогенните фактори. Обезлесяването и прочистването на естествената растителност при реализация на инфраструктурни, промишлени, туристически и др. проекти, интензивното земеделие и липсата на адекватни противоерозионни мероприятия водят до задълбочаване на проблемите, свързани със загуба на ценни почви в следствие на развитието на ерозия. Свлачищата също са природни процеси и причините за възникването им са свързани със силно пресечения релеф и други специфични геоложки дадености в определени райони, но са и много зависими от дейността на човека в урбанизираните райони.

Локалното замърсяване на почвите е свързано най-често с транспортната мрежа, складовете за опасни вещества и промишлените предприятия. Проблемите, свързани с транспорта, се изразяват в локални замърсявания с нефтопродукти, засоляване на околните почви в следствие на поддръжката на пътната мрежа в зимни условия и замърсяване с битови отпадъци. Всички складове за опасни вещества създават реална опасност за околната среда и населението, а промишлените предприятия са един от основните източници на замърсяване на почвите с тежки метали. Не по-малко съществени са и възможните проблеми във връзка с оползотворяването на утайки от пречистването на отпадъчни води чрез употребата им в земеделието, както и с въздействието от площадки за разполагане на съоръжения за събиране и/или третиране на отпадъци, в т.ч. и пестициди, за които съществува вероятност да бъдат съществено засегнати от недобро управление на отпадъците. Тези проблеми се асоциират с вторични отрицателни последствия и по отношение на други екологични аспекти (води, биоразнообразие, население, човешко здраве).

Вкисляването е процес, при който под действие на природни и антропогенни фактори се увеличава съдържанието на киселини в почвата. Реакцията на почвата влияе пряко върху подвижността и усвоимостта на хранителните и нехранителните елементи, а оттам и върху растежа и развитието на растенията. Селскостопанските култури реагират силно на високата почвена киселинност, като най-уязвими са растенията в начален стадии на развитие.

***Ландшафт***

При ландшафта има няколко основни въпроса, като липсата на конкретно законодателство, замърсяване на компонентите на ландшафта, промяна на видовете ландшафт, нарушения на ландшафта и визуално-естетично въздействие.

Нарушаването на ландшафта може да бъде пряко и косвено. Пряко увреждане на ландшафтните компоненти има по време на строителните работи и рехабилитацията на всички видове обекти в резултат от наличието и използването на строително оборудване на площадката; трябва да се обърне внимание и на визуално-естетичното натоварване на териториите. Косвени промени в ландшафтите се наблюдават в резултат от следните дейности: промени в земеползването, поставяне на заграждения и осветление, промяна в характеристиките на ландшафта в резултат на интензификацията на ползването на терените, ерозията на почвите, влиянието върху ландшафтите в резултат на предложенията за оформянето им. Косвените промени в съставните части на ландшафта са резултат също от изграждането на нови постройки и обекти.

***Биологично разнообразие***

Като цяло, усилената урбанизация и презастрояване, интензификацията на транспорта, замърсяването на вътрешните водни басейни и нови територии с промишлени и битови отпадъци и др. са мощни отрицателни фактори, които влияят на изобилното и самобитно биологично разнообразие в България.

Горските пожари са голям проблем за флората и фауната, тъй като те променят всички условия на околната среда, в т.ч. унищожават растителни и животински видове, много от които са редки и ценни, частично или изцяло унищожават слоя от чернозем, създават предпоставки за проникване и развитие на гъбични и други вредни организми, което води до нарушаване на стабилността на екосистемите.

Климатичните изменения – повишаването на температурата, опустяване на почвите, намаляването на водата, предизвикано от глобалните промени в климата на планетата, са също съществени причини за намаляването на биоразнообразието.

***Културно-историческо наследство***

Основните проблеми, свързани с опазването на културното и историческото наследство, могат да се обобщят както следва:

* Подреждане по приоритет на дейностите, които са рискови с оглед опазването и съхраняването на недвижимите културни ценности и действия за обновяване както на самите ценности, така и на средата на представянето им.
* Непредвидени и непредприети превантивни мерки за физическа защита и съхранение;
* Недостатъчност на регулаторните изисквания относно обхвата и съдържанието на устройствените планове и инвестиционните проекти за предвиждане на комплексни мерки за обновяване, възстановяване и опазване на обектите на културното наследство и средата за представянето им от увреждане и унищожаване в резултат на предвидими природни и човешки фактори;
* Непълно изяснени режими за опазване, съхранение и управление на популяризирането на културните ценности;

***Отпадъци***

Съгласно данни на Националния статистически институт, в Р България годишната норма на натрупване е по-висока в сравнение с други страни, предпоставки за която са повишената консумация на стоки в опаковки, широкото навлизане в бита на стоки за еднократна употреба, недостатъчно ефективните икономически стимули и санкции.

***Население, човешко здраве***

Основните проблеми на демографското развитие в страната са свързани с ниската раждаемост и високият процент на смъртност, което определя негативния прираст в последните години, в комбинация с продължаващата емиграция на хора в активна възраст (18-50 г.)

От друга страна, с оглед на статистическите данни до 2019 г, заболеваемостта на населението като цяло намалява спрямо предишните години, което определя територията на страната ни като благоприятна в екологично отношение и с добър потенциал за демографско развитие.

*В точката ще бъдат описани съществуващите екологични проблеми в страната, установени на различно ниво, имащи отношение към СПОСП. Ще бъде направен анализ на връзката между екологичните проблеми и предвижданията на СПОСП, съответно – изводи дали СПОСП води/водят до подобряване на екологичната обстановка, или до влошаване и задълбочаване на съществуващи екологични проблеми и/или възникване на нови такива.*

1. ***Цели на опазване на околната среда на национално и международно равнище, имащи отношение към ПТГС и ТСИМ и начин, по който тези цели и всички екологични съображения са взети под внимание при изготвянето на програмата***

*В тази точка ще бъде направен анализ на стратегиите, плановете и програмите, които поставят цели по опазване на околната среда на национално и международно (европейско) равнище, които имат отношение към СПОСП, като въз основа на анализа, ще бъдат направени изводи за начина и степента, в които в програмата тези цели и екологични съображения са взети предвид.*

1. ***Вероятни значителни въздействия върху околната среда и човешкото здраве, в т.ч. и трансгранични въздействия върху околната среда в други държави***
   1. ***Методически подход***

Съгласно чл. 86, ал. 3 т 6 от ЗООС, докладът за ЕО задължително съдържа анализ на: вероятни значителни въздействия върху околната среда, включително биологично разнообразие, население, човешко здраве, фауна, флора, почви, води, въздух, климатични фактори, материални активи, културно-историческо наследство, включително архитектурно и археологическо наследство, ландшафт и връзките между тях; тези въздействия трябва да включват вторични, кумулативни, едновременни, краткосрочни, средносрочни и дългосрочни, постоянни и временни, положителни и отрицателни последици.

Методите и техниките, предвидени за оценка на околната среда и за изготвяне на доклада за екологична оценка са указания и методики на Европейската комисия за стратегическа екологична оценка, публикувани на интернет страницата на Комисията и на интернет страницата на Министерство на околната среда и водите:

* Практически наръчник на ЕК по прилагане на Директива 2001/42/EО относно оценката на последиците на някои планове и програми върху околната среда;
* Ръководство за екологична оценка на планове и програми в България, 2002 г.;
* Ръководство за интегриране на изменението на климата и биоразнообразието в стратегическата екологична оценка (Guidance on Integrating Climate Change and Biodiversity into Strategic Environmental Assessment), 2013 г., публикувано на интернет страницата на Европейската комисия;
* Ресурсно ръководство за подпомагане прилагането на Протокола за стратегическа екологична оценка, 2011 – ИКЕ-ООН.

За да се идентифицират взаимодействията между СПОСП 2021-2027 и околната среда, ЕО ще включва преглед на съществуващото състояние на компонентите и факторите на околната среда и ще ги оценява спрямо приоритетите и специфичните цели на СПОСП 2021-2027, както и спрямо индикативните групи дейности, предвиждани по тях.

Докладът за ЕО ще съдържа анализ и оценка на вероятните значителни въздействия върху околната среда, включително вторични, кумулативни, синергични/едновременни, краткосрочни, средносрочни и дългосрочни, постоянни и временни, положителни и отрицателни въздействия от прилагането на СПОСП върху съответните екологични аспекти (биоразнообразие, почви, води, въздух и др.). Въз основа на това ще бъдат предложени мерки за смекчаване на въздействието на Плана, включително мерки за предотвратяване, намаляване или компенсиране на неблагоприятните въздействия.

В Доклада за ЕО ще се представят обобщени данни за потенциалните въздействия върху компонентите на околната среда (елементите по чл. 95, ал. 4 от ЗООС) и на населението в резултат от прилагането на СПОСП 2021-2027г., включени в Матрица за обобщаване на потенциалните въздействия. В тази матрица ще бъдат включени и обобщени очакваните въздействия, както преди, така и след прилагането на предложени мерки за смекчаване на въздействието от прилагането на Плана, което позволява да се отчетат различните параметри на значимостта на въздействията и включва:

|  |  |
| --- | --- |
| *Въздействия със силна/висока положителна значимост* | *може да се свърже с дългосрочен или постоянен положителен ефект, с действие върху много голяма територия и др.* |
| *Въздействия с умерена (средно по степен) положителна значимост* | *забележимо и ясно изразено въздействие върху голяма територия и с продължителен период на проява* |
| *Въздействия с ниска/слаба положителна значимост* | *свързано с временни, краткосрочни, ограничени по време и по площ въздействия* |
| *Въздействия с незначителна положителна значимост* | *очаква се положително въздействие, проявяващо се в много малки количества на малка площ, пренебрежимо въздействие или много кратък период на действие с пълна обратимост. Не е необходимо прилагане на мерки.* |
| *Не се очаква въздействие* | *не се налага прилагането на смекчаващи мерки* |
| *Въздействия с незначителна отрицателна значимост* | *очаква се отрицателно въздействие, проявяващо се в много малки количества на малка площ, пренебрежимо въздействие или много кратък период на действие с пълна обратимост. Не е необходимо прилагане на мерки.* |
| *Въздействия с ниска/слаба отрицателна значимост* | *проявяващо се посредством временни, краткосрочни, ограничени по време и по площ, с лесна обратимост въздействия и др. Може да са необходими мерки за намаляване на въздействието, а може и да бъде избегнато без прилагане на специални мерки, освен спазване на най-добрите практики по време на експлоатацията.* |
| *Въздействия с умерена (средно по степен) отрицателна значимост* | *необходимо е да се отчете в комбинация с други фактори, в резултат от средносрочни или дългосрочни, постоянни отрицателни въздействия, на голяма площ, вторични, кумулативни, синергични. Необходимо е да бъде намалено или смекчено посредством смекчаващи/компенсиращи мерки или чрез избор на алтернативи* |
| *Въздействия със силна/висока отрицателна значимост* | *постоянно, необратимо въздействие с висока интензивност, на значителна площ, което засяга важни компоненти на околната среда. Въздействието не може да бъде предотвратено/премахнато чрез избор на алтернативи или прилагане на смекчаващи/компенсиращи мерки.* |

Прилагането на предлаганата по-горе матрица ще даде възможност за обосновано заключение относно съвместимостта на целите, програмите и подпрограмите на ОСП от гледна точка на изискванията за опазване на околната среда.

В съответствие с тези изисквания Докладът за ЕО ще анализира и оцени вероятните значителни въздействия върху околната среда, включително вторични, кумулативни, синергични/едновременни, краткосрочни, средносрочни и дългосрочни, постоянни и временни, положителни и отрицателни въздействия от изготвяния СПОСП върху компонентите: Въздух и климат, Води, Почви, Ландшафт, Биологично разнообразие, включително флора, фауна, защитени територии и зони, Културно-историческо наследство, Материални активи, Население, човешко здраве.

***Трансгранични въздействия***

Съгласно писмо на МОСВ изх. № ЕО-1/04.10.2021 г.: *При изготвяне на заданието да бъде разгледана и вероятността при прилагането на плана да се очаква значително въздействие върху околната среда на територията на други държави с цел съобразяване на необходимостта от провеждане и на процедура по ЕО в трансграничен контекст предвид задълженията на страната ни по международно, европейско и национално законодателство.*

По отношение на трансгранични въздействия върху околната среда на други държави, предвижданията на проекта на СПОСП на този етап по характер, същност и мащабност на идентифицираните мерки и дейности по Специфични цели не предполагат възникването на отрицателно трансгранично въздействие върху околна среда на други държави. В обхвата на СПОСП дейностите ще се изпълняват на ниво общини. В доклада за екологична оценка ще бъде подробно и задълбочено оценена възможността за евентуално трансгранично въздействие на Стратегическия план.

Въз основа на анализите и оценки на въздействието ще бъдат изведени обобщени изводи, относно въздействието на СПОСП върху околната среда и човешкото здраве, вкл. Трансгранично.

*Въздействието ще се оцени като се извърши анализ по компоненти и фактори на средата на вероятните значителни въздействия върху околната среда и човешкото здраве, в т.ч. вторични, кумулативни, едновременни, краткосрочни, средносрочни, дългосрочни, постоянни и временни, положителни и отрицателни последици от осъществяване на СПОСП.*

1. ***Мерки, предвидени за предотвратяване, намаляване и възможно най-пълно компенсиране на неблагоприятните последствия от осъществяването на СПОСП върху околната среда и човешкото здраве***

*На база на резултатите от извършените в предходната точка (на ДЕО) анализи и оценки на предполагаемото въздействие върху околната среда и човешкото здраве в резултат на реализирането на СПОСП, ще бъдат предложени мерки за предотвратяване, намаляване и възможно най-пълно компенсиране на неблагоприятните последствия от осъществяването на програмата и стратегията върху околната среда и човешкото здраве.*

*Мерките ще бъдат мотивирани, в т.ч. и по отношение на очакваните резултати от прилагането им. Същите ще бъдат представени като:*

* *мерки за отразяване в окончателния вариант на програмата ;*
* *мерки за изпълнение при прилагане на програмата.*

*При предлагането на мерките ще бъдат съобразени и получените резултати от консултациите в рамките на процедурата по ЕО.*

1. ***Мотиви за избор на разгледаните алтернативи***

В процеса на изготвяне на ОСП се разглеждат няколко варианта за бъдещо развитие на политиката на *„Стратегическия план по ОСП периода 2013 – 2027г.“*, като всеки от вариантите подлежи на критериален анализ, въз основа на който се определя предпочитаната алтернатива. Ще се посочат мерки за предотвратяване, намаляване и при необходимост компенсиране на неблагоприятните въздействия, както и предложения за подобряване на изготвения проект на ОСП. За да се подобри качеството на документа по отношение на околната среда като обратна връзка, при необходимост могат да бъдат дадени предложения за нови формулировки на стратегическите и специфичните цели на ОСП. Това стратегическо консултиране ще осигури интегрирането на съображенията по отношение на екологията в подготовката и приемането на *„Стратегическя план по ОСП за периода 2021 – 2027г*.“ с оглед на устойчивото развитие.

В случай че на следващ етап бъдат идентифицирани алтернативи и варианти, същите ще бъдат анализирани по отношение на тяхното въздействие върху околната среда и човешкото здраве в ДЕО.

*В ДЕО ще бъде направено сравнение на наличните към момента на изготвянето му алтернативи, в т.ч. „нулевата алтернатива”, ако такива бъдат идентифицирани за СПОСП.*

1. ***Методи за извършване на екологичната оценка, използвана нормативна база и документи и трудности при събиране на необходимата за това информация***

Основните **методически документи**, които ще бъдат ползвани, са следните указания и методики:

* Guidance on the implementation of Directive 2001/42/EC on the assessment of the effects of certain plans and programmes on the environment - European Commission – DG Environment;
* Guidance on Integrating Climate Change and Biodiversity into Strategic Environmental Assessment, 2013 – European Commission;
* The Use of Spatial Data for the Preparation of Environmental Reports in Europeр JRC technical support, 2010;
* Resource Manual to Support Application of the Protocol on Strategic Environmental Assessment, 2011 – UNECE;
* Good Practice Recommendations on Public Participation in Strategic Environmental Assessment, 16 February 2016 – UNECE;
* Cross border orientation paper for IPA CBC cooperation programmes with the participation of regions of Bulgaria, North Macedonia and Turkey, Ref. Ares(2019)6239329 - 09/10/2019;
* Strategic environmental assessment in Interreg NEXT programmes - Guidance note and review of approaches, July 2020, TESIM;
* Letter Ref. Ares(2020)32846 - 06/01/2020 of EC with provisions and clarifications for environmental assessments applicable to the plans and programmes co-financed by the EU in the period 2021-2027;
* Presentation on Application of the SEA Directive to the EU 2021-2027 cofinanced programmes, 40th meeting of the Expert Group on ESIF(EGESIF), Brussels, 11-12 February 2020, Directorate-General for the Environment.

Изготвянето на ДЕО ще се извърши по следния **методологичен подход**:

* Запознаване на колектива експерти с проектите на СПОСП и техните предвиждания, предоставената друга документация от Възложителя, становищата по заданието за определяне на обхвата и съдържанието на ДЕО;
* Анализ на свързаните с проектите на СПОСП планове, стратегии и програми;
* Събиране, анализ и обработка на данни за съществуващото състояние на околната среда по компоненти и фактори, взаимовръзката връзката му с настоящото ниво на развитие на трансграничния район в обхвата на СПОСП;
* Анализ на развитието на околната среда в случай на неприлагане на СПОСП (оценка на въздействието на т. нар. „нулева алтернатива“);
* Анализ на вероятното значително засягане на територии с СПОСП;
* Събиране, обработване и анализ на информация за съществуващите екологични проблеми на национално ниво и връзката им с СПОСП, в т.ч. възможно развитие на тези проблеми с и без реализирането на СПОСП;
* Анализ на степента, в която проектите на СПОСП съобразяват относимите цели и мерки за опазване на околната среда, включени/идентифицирани в документи - планове, стратегии и програми на национално и международно ниво;
* Анализ и оценка на въздействието на СПОСП върху околната среда: Тъй като СПОСП са стратегически документи, оценката на вероятните значителни въздействия върху околната среда и човешкото здраве ще бъде извършена на две нива на подробност („стратегическо“ и „мерки/дейности“);
* Предлагане на мерки за предотвратяване, намаляване и ограничаване на въздействията, както и на мерки по наблюдение и контрол на въздействието на програмата при изпълнението и;
* Мотивиран избор на най-подходящата алтернатива по отношение на въздействие върху околната среда и здравето на хората;
* Изготвяне на мотивирано заключение за реализирането на СПОСП.

Основни **нормативни актове**, които ще бъдат съобразени при изготвяне на доклада за ЕО са:

* Закон за опазване на околната среда;
* Закон за биологичното разнообразие;
* Закон за управление на отпадъците;
* Закон за чистотата на атмосферния въздух;
* Закон за ограничаване изменението на климата;
* Закон за водите;
* Закон за защита на растенията;
* Закон за почвите;
* Закон за защита от шума в околната среда;
* Закон за защитените територии;
* Закон за опазване на земеделските земи и Правилник за прилагането му;
* Закон за културното наследство;
* Закон за защита при бедствия;
* Закон за устройство на територията;
* Закон за горите;
* Закон за здравословни и безопасни условия на труд;
* Закон за здравето;
* Наредба за условията и реда за извършване на екологична оценка на планове и програми;
* Наредба за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони;
* Други подзаконови нормативни актове, поставящи регулации относно компоненти и фактори на околната среда и човешкото здраве.

Като **източници на информация** ще бъдат използвани:

* Статистически данни, доклади и бюлетини на МЗ, БДУВ, РИОСВ, НСИ и ИАОС;
* Национален доклад за състоянието и опазването на околната среда (найактуалният към момента на изготвяне на ДЕО), ИАОС;
* Стратегии, планове и програми, имащи отношение към ОСП 2021-2027 г.;
* Стратегии, планове и програми на национално и международно (европейско) ниво, поставящи цели по опазване на околната среда;
* Литературни източници на информация за компонентите и факторите на околната среда (климатични фактори, геология, хидрология, ландшафт, растителност, животински свят и др.).

За изготвяне на настоящото задание е използвана следната документация:

* Варианти на Стратегическия план по ОСП за периода 2021- 2027 г.;
* Нормативна база за разработване на оперативните програми за програмен период 2021-2027 г.;
* Писмо с изх. № 04-00-2027/20.09.2021 г. на министъра на околната среда и водите;
* Друга документация, предоставена от Министерство на земеделието, храните и горите (кореспонденция по процедурата по ЕО, документи, свързани с проекта на Стратегическия план по ОСП 2021-2027 г.).

1. ***Мерки във връзка с наблюдението по време на прилагането на ПТГС и ТСИМ***

На база извършените анализи и оценки на предполагаемото въздействие върху околната среда и човешкото здраве в резултат на реализирането на Стратегическия план по ОСП 2021 – 2027 г., ще бъдат предложени мерки за предотвратяване, намаляване и възможно най-пълно компенсиране на неблагоприятните последствия от осъществяването на плана върху околната среда и човешкото здраве в резултат на прилагането на програмата. Мерките ще бъдат мотивирани и ще включват:

* **Мерки за отразяване в окончателния вариант на СПОСП**

Въз основа на анализа и оценката на ОСП ще се предложат мерки за предотвратяване, намаляване и възможно най-пълно отстраняване на неблагоприятните последствия от осъществяването на ОСП върху околната среда, както и за предотвратяване или намаляване на възможните отрицателни последици за човешкото здраве и биоразнообразието.

* **Мерки за изпълнение при прилагане на СПОСП**

Ще бъдат предложени допълнителни мерки за смекчаване на очакваните въздействия от реализацията на ОСП върху околната среда и човешкото здраве. Мерките ще бъдат определени от гледна точка на очакваните резултати от тяхното прилагане.

При предлагането на мерките ще бъдат съобразени и получените резултати от етапите на провеждане на консултации по време на изготвяне на доклада за ЕО.

*Съобразно резултатите и изводите от прогнозите за въздействие върху околната среда и човешкото здраве в резултат на прилагането на СПОСП, ще бъдат препоръчани мерки, въз основа на които да се извършва наблюдението и контролът на въздействието върху околната среда и човешкото здраве в резултат на прилагането на програмата и стратегията. Мерките ще съдържат измерими индикатори, по чиято стойност ще се определя наличието или липсата на значително въздействие върху околната среда и човешкото здраве при прилагането на СПОСП.*

1. ***Заключение на екологичната оценка***

*Въз основа на резултатите от прогнозите, които ще бъдат направени в ДЕО, както и получените становища по време на процедурата по ЕО, екипът от експерти ще направи своето заключение относно предполагаемото значително въздействие на СПОСП върху околната среда и човешкото здраве.*

1. ***Справка за резултатите от проведените консултации в процеса на изготвяне на СПОСП и извършване на екологичната оценка***

*В ДЕО ще бъдат описани всички получени в хода на процедурата по екологична оценка становища, както и начина им на отразяване в Доклада за екологична оценка и мотивите за това.*

1. ***Нетехническо резюме на екологичната оценка***

*Като отделно приложение към Доклада за екологична оценка ще бъде изготвено нетехническо резюме, в което ще бъде представена съкратена, но достатъчна за запознаване на широката общественост информация по основните раздели на ДЕО, несъдържаща технически термини, при спазване на разпоредбата на чл.17, ал.3 от Наредбата за ЕО.*

1. ***Приложения към доклада за екологична оценка***

*Освен нормативно изискващото се нетехническо резюме, което е отделно приложение, под формата на приложения към ДЕО ще бъдат предоставени копия на становища, получени в резултат на консултациите по заданието за обхват и съдържание на доклада за ЕО и други приложения, при необходимост.*

1. ***Проекто-съдържание на доклада за ЕО***

|  |
| --- |
| ***ВЪВЕДЕНИЕ*** |
| ***1******ОПИСАНИЕТО НА СЪДЪРЖАНИЕТО НА ОСНОВНИТЕ ЦЕЛИ НА ПЛАНА ИЛИ ПРОГРАМАТА И ВРЪЗКАТА С ДРУГИ СЪОТНОСИМИ ПЛАНОВЕ И ПРОГРАМИ*** |
| *1.1 Основни цели* |
| *1.2 Етапи и източници на информация при разработването на ЕО* |
| *1.3 Международно сътрудничество* |
| *1.4 Екологични аспекти на изпълнението на плана или програма* |
| *1.5 Обхват на плана или програмата* |
| *1.6 Орган, отговорен за прилагането на плана* |
| *1.7 Връзка с други планове и програми* |
| *1.7.1 Основни стратегически документи на ЕС* |
| *1.7.2 Национални стратегии, планове и програми* |
| *1.8 Връзка с други съотносими проекти* |
| *1.9 Нормативна рамка при разработване на ЕО* |
| ***2******АЛТЕРНАТИВИ*** |
| ***3******АСПЕКТИ НА ТЕКУЩОТО СЪСТОЯНИЕ НА ОКОЛНАТА СРЕДА И ЕВЕНТУАЛНО РАЗВИТИЕ БЕЗ ПРИЛАГАНЕТО НА ПЛАНА ИЛИ ПРОГРАМАТА*** |
| *3.1 Текущо състояние на околната среда* |
| *3.1.1 Атмосферен въздух и климат* |
| *3.1.2 Води* *– повърхностни и подземни* |
| *3.1.3 Геоложка среда, земни недра, Сеизмична опасност* |
| *3.1.4 Почви* |
| *3.1.5 Ландшафт* |
| *3.1.6 Отпадъци* |
| *3.1.7* *Вредни физични фактори –* *Шум, Вибрации, Йонизиращи лъчения, Нейонизиращи лъчения* |
| *3.1.8 Биоразнообразие* |
| *3.1.9 Културно-историческо наследство* |
| *3.1.10 Материални активи* |
| *3.1.11 Население и човешко здраве* |
| *3.1.12 Социални аспекти* |
| *3.1.13 Опасни химични вещества и предприятия с висок и нисък рисков потенциал* |
| *3.2 Евентуално развитие на околната среда без прилагане на ПВУ* |
| ***4******ХАРАКТЕРИСТИКА НА ОКОЛНАТА СРЕДА ЗА ТЕРИТОРИИ, КОИТО ВЕРОЯТНО ЩЕ БЪДАТ ЗНАЧИТЕЛНО ЗАСЕГНАТИ*** |
| *4.1 Защитени територии* |
| *4.2 Екосистеми* |
| *4.3 Защитени зони „натура 2000“* |
| *4.3.1 Защитени зони по директива 92/43/ЕИО (Директива за местообитанията)* |
| *4.3.2 Защитени зони по Директива 2009/147/ЕО за опазването на дивите птици* |
| *4.4 Зони за защита на водите, съгласно чл. 119а, ал. 1 от закона за водите* |
| *4.4.1 Зони, повлияни от плана* |
| *4.4.2 Зони с риск от наводнения* |
| *4.5 Подземни води* |
| *4.6 Обекти, които подлежат на здравна защита и обекти със специфичен хигиенно-охранителен статут* |
| ***5******СЪЩЕСТВУВАЩИТЕ ЕКОЛОГИЧНИ ПРОБЛЕМИ, УСТАНОВЕНИ НА РАЗЛИЧНО НИВО, ИМАЩИ ОТНОШЕНИЕ КЪМ ПЛАНА ИЛИ ПРОГРАМАТА, ВКЛЮЧИТЕЛНО ОТНАСЯЩИТЕ СЕ ДО РАЙОНИ С ОСОБЕНО ЕКОЛОГИЧНО ЗНАЧЕНИЕ, КАТО ЗАЩИТЕНИТЕ ЗОНИ ПО ЗАКОНА ЗА БИОЛОГИЧНОТО РАЗНООБРАЗИЕ*** |
| *5.1 Качество на атмосферния въздух* |
| *5.2 Води– повърхностни и подземни* |
| *5.3 Земни недра, Геоложки строеж, Сеизмична опасност* |
| *5.4 Почви* |
| *5.5 Ландшафт* |
| *5.6 Отпадъци* |
| *5.7 Вредни физични фактори – Шум, Вибрации, Йонизиращи лъчения, Нейонизиращи лъчения* |
| *5.8 Биоразнообразие* |
| *5.9 Културно-историческо наследство* |
| *5.10 Материални активи* |
| *5.11 Население и Човешко здраве* |
| *5.12 Социални аспекти* |
| ***6******ЦЕЛИ НА ОПАЗВАНЕ НА ОКОЛНАТА СРЕДА НА НАЦИОНАЛНО И МЕЖДУНАРОДНО РАВНИЩЕ, ИМАЩИ ОТНОШЕНИЕ КЪМ ПЛАНА И ПРОГРАМАТА*** |
| *6.1 Цели на опазване на околната среда на европейско равнище* |
| *6.2 Цели на опазване на околната среда на национално равнище* |
| ***7******ВЕРОЯТНИ ЗНАЧИТЕЛНИ ВЪЗДЕЙСТВИЯ ВЪРХУ ОКОЛНАТА СРЕДА, ВКЛЮЧИТЕЛНО БИОЛОГИЧНО РАЗНООБРАЗИЕ, НАСЕЛЕНИЕ, ЧОВЕШКО ЗДРАВЕ, ФАУНА, ФЛОРА, ПОЧВИ, ВОДИ, ВЪЗДУХ, КЛИМАТИЧНИ ФАКТОРИ, МАТЕРИАЛНИ АКТИВИ, КУЛТУРНО-ИСТОРИЧЕСКО НАСЛЕДСТВО, ВКЛЮЧИТЕЛНО АРХИТЕКТУРНО И АРХЕОЛОГИЧЕСКО НАСЛЕДСТВО, ЛАНДШАФТ И ВРЪЗКИТЕ МЕЖДУ ТЯХ; ТЕЗИ ВЪЗДЕЙСТВИЯ ТРЯБВА ДА ВКЛЮЧВАТ ВТОРИЧНИ, КУМУЛАТИВНИ, ЕДНОВРЕМЕННИ, КРАТКОСРОЧНИ, СРЕДНОСРОЧНИ И ДЪЛГОСРОЧНИ, ПОСТОЯННИ И ВРЕМЕННИ, ПОЛОЖИТЕЛНИ И ОТРИЦАТЕЛНИ ПОСЛЕДИЦИ*** |
| *7.1 Атмосферен въздух* |
| *7.1.1 Климат* |
| *7.1.3 Качество на атмосферния въздух (КАВ)* |
| *7.2 Води – повърхностни, подземни* |
| *7.3 Геоложка среда, земни недра, Сеизмичен риск* |
| *7.4 Почви и земеползване* |
| *7.5 Ландшафт* |
| *7.6 Отпадъци* |
| *7.7 Вредни физични фактори – шум, вибрации, вредни лъчения* |
| *7.8 Биологично разнообразие* |
| *7.9 Културно-историческо наследство* |
| *7.10 Материални активи* |
| *7.11 Население и човешко здраве* |
| *7.12 Социални аспекти* |
| *7.13 Трансгранични въздействия* |
| ***8******МЕРКИ, ПРЕДВИДЕНИ ЗА ПРЕДОТВРАТЯВАНЕ, НАМАЛЯВАНЕ, ПРЕКРАТЯВАНЕ И ВЪЗМОЖНО НАЙ-ПЪЛНО КОМПЕНСИРАНЕ НА НЕБЛАГОПРИЯТНИТЕ ПОСЛЕДИЦИ ОТ ОСЪЩЕСТВЯВАНЕТО НА ПЛАНА ВЪРХУ ОКОЛНАТА СРЕДА (НПОС)*** |
| *8.1 Мерки за изпълнение при прилагане на ПВУ* |
| *8.2 Мерки за прилагани при реализирането на ПВУ* |
| ***9******ОПИСАНИЕ НА МОТИВИТЕ ЗА ИЗБОР НА РАЗГЛЕДАНИТЕ АЛТЕРНАТИВИ И НА МЕТОДИТЕ НА ИЗВЪРШВАНЕ НА ЕКОЛОГИЧНА ОЦЕНКА, ВКЛЮЧИТЕЛНО ТРУДНОСТИТЕ ПРИ СЪБИРАНЕ НА НЕОБХОДИМАТА ЗА ТОВА ИНФОРМАЦИЯ, КАТО ТЕХНИЧЕСКИ НЕДОСТАТЪЦИ И ЛИПСА НА НОУ-ХАУ*** |
| *9.1 Мотиви за избор на разгледаните алтернативи* |
| *9.2 Методи на извършване на екологичната оценка* |
| *9.3 Трудностите при събиране на необходимата информация, като технически недостатъци и липса на ноу-хау* |
| ***10******ОПИСАНИЕ НА НЕОБХОДИМИТЕ МЕРКИ ВЪВ ВРЪЗКА С НАБЛЮДЕНИЕТО ПО ВРЕМЕ НА ПРИЛАГАНЕТО НА ПЛАНА ИЛИ ПРОГРАМАТА*** |
| ***11******ЗАКЛЮЧЕНИЕ НА ЕКОЛОГИЧНАТА ОЦЕНКА*** |
| ***12******ПРИЛОЖЕНИЯ*** |

***Приложения към доклада за екологична оценка***

Освен нормативно изискващото се нетехническо резюме, което е отделно приложение, под формата на приложения към Доклада за екологична оценка ще бъдат предоставени още и:

* Списък на източниците на информация, използваните методи за оценка и прогноза на въздействието върху околната среда с посочване на източника, в който са публикувани;
* Списък с експертите и ръководителя, изготвили доклада за ЕО, в който всеки удостоверява с полагане на подпис разработените от него раздели на доклада;
* Декларации по чл. 16, ал. 2 от Наредбата за ЕО;
* Копия от протоколи, становища и писма относно проведените консултации по обхвата и съдържанието на ЕО;
* Доклад за оценка на степента на въздействие (ДОСВ) и други приложения при необходимост.

1. *Информацията представя първоначалните идеи по ОСП и може да бъде променена в по-нататъшния му етап на изготвяне.* [↑](#footnote-ref-1)
2. Станев и др., 1991 [↑](#footnote-ref-2)
3. Л. Събев и Св. Станев 1959 г. [↑](#footnote-ref-3)
4. Информацията и документите ще бъдат периодично публикувани, и публично достъпни на интернет страницата на БДЦР: *wmv.bd-dunav.org*., секция „ Управление на водите в подсекции „План за управление на речните басейни " и „План за управление па риска от наводнения 2022-2027 г.". [↑](#footnote-ref-4)
5. География на България, 1997 г. [↑](#footnote-ref-5)
6. *източник:* [*http://www.unesco-bg.org/culture/bul-ich/*](http://www.unesco-bg.org/culture/bul-ich/) [↑](#footnote-ref-6)
7. https://www.eufunds.bg/sites/default/files/uploads/pmdr/docs/2021-10/20210924\_Zadanie\_PMDRA\_2021-2027\_0.pdf [↑](#footnote-ref-7)
8. https://www.moew.government.bg/bg/priroda/natura-2000/registri-za-zastiteni-zoni/obnarodvani-zapovedi-po-reda-na-chl-12-ot-zbr/ [↑](#footnote-ref-8)